Održavanje, u smislu farbanja i lakiranja, definitivno pomaže osvežavanju strukture materijala i pospešuje njegovu istrajnost, ali u nekoliko sledećih, veoma lakih saveta, ćemo vam objasniti kako da na najjednostavniji način povratite i održavate sjaj vašeg nameštaja u domaćinstvu. Takođe, otkrićemo vam i par trikova koji će ga potpuno restaurirati.\n- Preporučljivo je da nameštaj napravljen od neobrađenog drveta uvek čistite običnom krpom za prašinu, dok jako zaprljana mesta možete obrisati vlažnom. Vaši komadi nameštaja od neobrađenog drveta će biti potpuno zaštićeni, ako na njih posle čišćenja nanesete tanak sloj voska. U slučaju da koriste vlažnu krpu za prašinu prilikom čišćenja neobrađenog drveta, velike su šanse da ćete tim postupkom napraviti fleke na svom materijalu.\n- Oštećena mesta na drvetu čistite tako što sunđer natopljen vodom ostavite preko noći na delu koji je kritičan. Ujutru ćete, na vaše zaprepašćenje, primetiti da je drvo nabubrilo i da je ogrebotina na materijalu nestala.\n- Ako u retkom, ali ipak ne toliko neobičnom, slučaju posedujete drvene pločice u kuhinji, glavni savet predstavlja to da ih možete premazati maslinovim uljem, kako biste im povratili stari sjaj. Veoma blago natopite parče mekane tkanine maslinovim uljem, potom ga nežnim i kružnim pokretima, polako utrljavajte u vaš materijal.\n- Lakirani nameštaj je uvek potrebno čistiti mikrofiber krpama, a mrlje sa njega možete ukloniti toplom vodom sa dodatkom sapunice, nakon čega je veoma važno da ga dobro osušite i ispolirate.\n- Utrljavanje mešavine duvanskog pepela i jestivog ulja veoma efikasno otklanja tvrdoglave fleke od vode sa drvenog nameštaja. Umešanu masu nanesite na fleku i ostavite je tu neko vreme. Nakon pola sata je uklonite i dobro ispolirajte mesto koje ste njome tretirali.\n- Pasta za zube je savršen saveznik prilikom uklanjanja ogrebotina sa staklenih ploča stolova, trpezarijskih ili bilo kojih drugih, a sve što je potrebno da uradite jeste da nanesete kaladont i oštećeno mesto i dobro ispolirate mekom krpom.\n- Delikatni meblirani nameštaj možete čistiti vlažnom četkom, dok njegove boje možete osvežiti upotrebom posebnih, penastih sredstava za čišćenje ili obične sapunice. Veoma je važno da to radite mekom četkom i da ne preterate sa natapanjem, osim ako ne posedujete adekvatne aparate koji se ovom prilikom koriste.\n- Nameštaj sa kožnim presvlakama možete povremeno namazati mlekom za čišćenje kože, dok se mrlje sa njega moraju ukloniti odmah i uz pomoć čiste krpe, ako je to moguće. Masne fleke će sa vašeg kožnog nameštaja, usled konstantne upotrebe izbledeti, odnosno, vremenom same nestati. Stare kožne garniture se osvežavaju kombinacijom belanca iz kokošijeg jajeta i lanenog ulja.\n- Blaga smesa sapunice je savršeno sredstvo za čišćenje nameštaja od ratana, ali je potrebno da poslednjoj vodi, prilikom ispiranja, dodate veoma malo soli, kako bi ovaj specifični materijal ostao elastičan duže vreme.


Taj Berlinski proces je odmah uputio poruku da pristup Evropskoj uniji državama Zapadnog Balkana treba da bude individualan, ali da moramo da pokažemo saradnju. Saradnju u oblasti ekonomije, u oblasti obrazovanja, u oblasti kulture i u oblasti nauke.\nNakon toga, konferencija se održava 2015. godine u Beču, 2016. godine u Parizu, 2017. godine u Trstu. Konferencija u Trstu je vrlo važna, jer se tada konstituiše ideja o zajedničkom ekonomskom prostoru, koja dobija svoju realizaciju naredne godine na važnom samitu EU – Zapadni Balkan u maju mjesecu u Sofiji, u vrijeme predsjedavanja Bugarske Savjetom EU. Strategija Evropske komisije o Zapadnom Balkanu, uz odgovarajuću Deklaraciju sa Akcionim planom, je bila posljedica analize Svjetske Banke i Procesa saradnje u Jugoistočnoj Evropi, koji su utvrdili jednu činjenicu – da države Zapadnog Balkana međusobno najmanje sarađuju i da je njihova saradnja sa drugima mnogo veća,što logiku regionalne saradnje potpuno urušava.\nTada je i krenula ideja da se povežemo, i to da se povežemo u ovim oblastima koje su za sve najvažnije. Dakle, u oblasti ekonomije, u oblasti obrazovanja, u oblasti kulture, u oblasti nauke kroz istraživanje i inovacije i transfer znanja. Na kraju smo, na tom novembarskom online samitu, dobili odluku da formiramo zajedničko ekonomsko tržište. Vrlo važna, i suštinski vrlo bitna odluka perspektive u kojoj će države Zapadnog Balkana međusobno sarađivati u oblasti trgovine, investicija, digitalne ekonomije, industrije i inovacija, kao i Zelenu agendu koja prihvata Pariski sporazum, Kjoto protokol i obavezu ZB da se usvoje svi standardi agende zelene ekonomije koja treba da bude perspektiva i ovih prostora.\nVrlo važno, prihvaćen je, donijet i obećan u brzoj realizaciji Ekonomsko-investicioni program, koji je obezbijedila EK na nivou od 9 milijardi eura. Nedavno smo, u Tirani, informisani da će on biti 30 milijardi eura i to je poziv svima nama u regionu da formiramo zajedničke projekte, koji će tih 30 milijardi povoljnih kredita, a nadam se u značajnoj mjeri i donacija, plasirajti na ovaj prostor i omogućiti da imamo bolju infrastrukturu, bolju energetsku strukturu, lakšu, bržu i jeftiniju trgovinu i digitalnu povezanost koja će obezbijediti da lakše i efikasnije funkcionišemo.\nPrema tome, EU kao naša budućnost bez alternative, EU kroz individualni pristup svake države, ali i EU kroz povezanost, koja će pokazati da smo ozbiljni partneri, da možemo međusobno da sarađujemo i, kroz tu vrstu preporuke, da budemo dio EU.\nBroj čitanja: 171


KOŠARKAŠKI SAVEZ SRBIJE: Da li će Predrag Danilović podneti ostavku?! | Happy BSC portal\nPredsednik Košarkaškog saveza Srbije (KS S) Predrag Danilović rekao je da ne želi da podnese ostavku na tu funkciju posle petog mesta reprezentacije na Svetskom prvenstvu u Kini.\nNa pitanje novinara da li namerava da podnese ostavku, Danilović je glasno odgovorio ne.\n"Pogrešili smo, naravno da je neuspeh. Nije debakl, ali je neuspeh. To gde smo pogrešil, to nije pitanje za KS S", rekao je Danilović na konferenciji za medije u Kući košarke.\nOn je demantovao pisanje pojedinih medija da je u svađi sa selektorom Aleksandrom Ðorđevićem i generalnim sekretarom Dejanom Tomaševićem.\n"Zna se moj način rada i razmišljanja kako bi trebalo da se ponaša, kako u klubu, tako i u reprezentaciji. Pošto sam načuo da je lakše doći do Kim Džon Una nego do mene, kao i da sam sa u svađi sa selektorom Ðorđevićem i Tomaševićem, morao sam da reagujem. Svako moje obraćanje bilo bi narušavanje autoriteta. Doljno iskustva imam i pameti, kako kažu moji iz Hercegovine "Nije budala svaki dan blesav". Nikakav konflikt nije bio, niti sam bilo šta rekao".\nDanilović se zahvalio Ðorđeviću na svemu što je uradio kao selektor i najavio da neće naprasno da izabere njegovog naslednika.\n"Hvala Saletu na svemu sto je uradio, dao je mnogo za srpsku košarku kao igrač i trener. Jedan rezultat, koji je neuspeh, ne bi trebalo da dovode u pitanje njegovu stručnost".\nDanilović kaže da će odluka o novom selektoru biti doneta za najviše dva meseca.\n"Ozbiljni smo ljudi, Savez je stabilan. Nećemo da sečemo preko kolena", rekao je Danilović.


Rješavanje ključnih pitanja zaštite okoliša u Tuzli - Fond za zaštitu okoliša Federacije BiH\nRješavanje ključnih pitanja zaštite okoliša u Tuzli\nMinistar prostornog uređenja i zaštite okolice Tuzlanskog kantona, Zvjezdan Karadžin sa saradnicima danas je o rješavanju ključnih pitanja zaštite okoliša razgovarao sa direktorom Fonda za zaštitu okoliša FBiH Fuadom Čibukčićem.\n“Potražili smo pomoć u vezi sa rješavanjem okolišnih problema koji se tiču sanacije jezera Modrac i uklanjanja opasnog otpada kruksa iz industrijske zone grada Tuzle. S obzirom na to da se radi o velikim projektima, kao i o velikoj količini opasnog otpada, procijenjenom na 1.750 tona, obratili smo se Fondu za model iznalaženja rješenja. Putem javnog poziva Fonda aplicirat ćemo za sredstva izrade studija utjecaja na okoliš i sanacije tla zagađenog opasnim otpadom i njegovog uklanjanja i za izradu glavnog projekta sanacije Jezera Modrac u smislu sprečavanja daljeg unosa nanosnog materijala i čišćenja obala i dna jezera”, kazao je ministar Karadžin poslije sastanka sa direktorom Čibukčićem, te istakao da dvije institucije od ranije imaju dobru saradnju.\nPrema izvještaju o količinama opasnog otpada kruksa u industrijskoj zoni Hak II u Tuzli, kruks se nalazi na dubini od pola do tri metra, a ukupna zapremina kruksa na deponiji je 1.200 – 1.500 kubnik metara. Hemijskom analizom utvrđene su povećane količine hlora, koji je kancerogen, korozivan i toksičan, te prisustvo i teških metala hrom, olovo i nikl.\n“Fond za zaštitu okoliša FBiH uložit će maksimalne napore da se ovo ključno pitanje za Tuzlu riješi sistemski i na najefikasniji način”, dodao je direktor Čibukčić.


Vesti online / Vesti / Svet / Merkel i Kurc o migrantima uoči neformalnog samita EU\nMerkel i Kurc o migrantima uoči neformalnog samita EU\nNemačka kancelarka Angela Merkel i austrijski kancelar Sebastijan Kurc razgovarali su sinoć u Berlinu o migraciji, uoči neformalnog samita lidera EU sledeće nedelje koji će biti posvećen tom pitanju.\nAngela Merkel i Sebastijan Kurc\nUoči razgovora sa Kurcom "u četiri oka", Merkelova je novinarima rekla da su "migracije, naravo, veoma važno pitanje". Agencija AP napominje da su zemlje članice EU podeljene po pitanju odgovora na masovne migracije.\nNeke od njih odbijaju da prihvate azilante od južnih zemalja, dok druge pozivaju na veću solidarnost unutar 28-članog bloka. U Salcburgu u sredu počinje dvodnevni samit, kojem će prisustvovati i Merkelova i Kurc, čija zemlja trenutno predsedava EU.\nIzmeđu ostalog, na samitu će biti govora i o pregovorima o istupanju Velike Britanije iz EU. Kurc je pred sastanak s Merkelovom saopštio da se Austrija i Nemačka slažu da se mora učiniti sve što je moguće da bi se izbeglo da Britanija napusti Evropsku uniju bez trgovinskog sporazuma.\nNakon samita, Kurc putuje u Pariz gde će razgovarati sa francuskim predsednikom Emanuelom Makronom.\n"Izbeći da Britanija napusti EU bez trgovinskog sporazuma"\nDRUŠTVO "Fronteks" stiže u Srbiju?\nPonedeljak 17.09.2018. 20:21\nMerkelova trči za Ku,rc,om po belom svetu.


Kon DANAS: Situacija u Beogradu se popravlja\nEpidemiolog Predrag Kon izjavio je danas da ima pokazatelja da se situacija u vezi s epidemijom virusa korona u Beogradu popravlja, što je suprotno jučerašnjoj izjavi gde je naveo da nema indikacija da se situacija popravlja.\n„Posle tri dana imamo između 400 i 450 onih koji su sumnjivi na kovid, a pre toga smo imali oko 600, čak i više, na dnevnom nivou“, rekao je Kon za N1.\n„Mora da se shvati da je virus još uvek tu“, naveo je dodajući da nema dileme da će korona virus biti potisnut za par nedelja, ali nakon toga bi mogao uslediti novi talas, čija će jačina zavisiti od kolektivnog imuniteta.\nPodsetimo da je dr Kon juče za TV Prva rekao da je u Beogradu nepovoljna epidemiološka situacija i da nema indikacija da se ona popravlja. Takođe je naveo da razloga za donošenje restriktivnih mera, prema njegovom mišljenju, trenutno nema.\nAutor: Beta, TV Prva, N1\nPrevious articleSUBOTICA: Četiri nova slučaja virusa korona\nNext articleVOJVODINA: U Dečjoj bolnici troje mališana zaraženo koronavirusom


Bez "engleza" na putevima Srbije | SerbianForum\nDatum pokretanja 24.01.2010\nUvoz automobila koji imaju volan na desnoj strani i njihova registracija na srpske tablice biće uskoro zabranjeni, piše "Danas".\nU radnoj grupi za pripremu pravilnika o tehničkim uslovima za vozila, koji će biti usvojen za dva meseca, preovlađuje stav da automobili sa desnim volanom nisu bezbedni za naše uslove saobraćaja, te će njihova registracija na srpske tablice najverovatnije biti zabranjena.\n"Uvozom ovakvih automobila građani mogu da uštede nekoliko hiljada evra, ali na taj način predstavljaju opasnost po sebe i druge učesnike u saobraćaju. S druge strane, to ne znači da takvi automobili uopšte neće smeti da se voze putevima Srbije, ali će morati da imaju registarske oznake zemlje gde se automobili voze levom stranom ulice“, kaže Demir Hadžić, načelnik Sektora za bezbednost saobraćaja u Ministarstvu za infrastrukturu.\nOn objašnjava da su vozila sa desnim volanom, kojih je na našim putevima sve više, nebezbedna pre svega tokom preticanja na otvorenom putu, jer vozač mora celim automobilom da pređe u suprotan smer da bi imao preglednost, a do tada se već može sudariti.\nIsti problem nastaje i na raskrsnicama, ali i na naplatnim rampama i javnim garažama, gde je nemoguće da se usluga plati ukoliko u kolima nije suvozač ili se ne izađe iz vozila.\nInače, u Srbiji ne postoji evidencija o broju automobila sa volanom na desnoj strani, a iz AMSS-a pretpostavljaju da je razlog to što je uvoz takvih automobila počeo nedavno.\nZabranom registracije automobila sa desnim volanom pojedinci će ostati i bez unosnog posla.\nOsobe koje imaju englesku vizu razradile su sistem preprodaje automobila "sa Ostrva", gde je cena četvorotočkaša pala usled ekonomske krize, kao i činjenice da je reč o zatvorenom tržištu koje se razlikuje od kontinentalnog dela Evrope.\nOni svoju uslugu naplaćuju od 800 do 1.000 evra, ali naručilac i pored toga, kao i plaćanja carine i poreza ima uštedu od nekoliko hiljada evra.\nMeđutim, čak i da posao propadne i volan bude morao da se prebacuje na levu stranu što košta oko 1.500 evra, ušteda za naručioca će ostati minimalna.\nNaime, primera radi "pežo" iz 2002. koji u Srbiji treba platiti 10.500 evra, nakon dovoženja iz Engleske i plaćanja dažbina košta oko 8.000 evra, a kvalitet je sigurno bolji nego da je auto osam godina vožen u našoj zemlji.\nAMG modifikuje MFA platformu\nKada razmišljano o AMG-u, prvo što pada na pamet su veliki motori u V konfiguraciji sa mnogo „konja“ i „njutn metara“. O pogonu na zadnje točkove se što se AMG-a tiče nikada nije razmišljalo iz prostog razloga što su svi modeli upravo sa takvim pogonom. Međutim, to će se promeniti u narednih par godina sa lansiranjem novih, manjih modela sa prednjim pogonom.\nNa novoj MFA platformi će ležati nova A i B Klasa, a upravo modeli sa pogonom na prednje točkove će biti ključni za planiranu prodaju Mercedesa od 1,5 miliona vozila godišnje do 2015. AMG nije zainteresovan za takvu konfiguraciju, ali će, po poslednjim izveštajima prerađivati MFA platformu i prilagoditi je za pogon na zadnjoj osovini za svoje buduće kreacije! To zvuči prilično „skupo“ i nepraktično, ali ukoliko ljudima u Mercedesu tako odgovara...\nNaravno, ne treba očekivati primenu 6,3 litarskih motora u ovom slučaju, a izvori govore da se spremaju turbo „četvorocilindraši“ za manje modele. Konačna odluka o modifikovanju MFA platforme bi trebalo da bude donesena do kraja meseca.\nCisto sumnjam da ce ih zabraniti.Ako takva vozila mogu da se voze sirom EU vozice se i kod nas.Ovi nasi ministri mogu samo da dobiju packe ako tako nesto pokusaju.


Sumnjiva ekonomičnost električnog automobila\n08/06/2012 | 06:33\nSa potrošnjom ekvivaletnom sa dva litra benzina na 100 kilometara, električna verzija automobila “honda fit electric” je najekonomičnije vozilo u SAD, ali ta štedljivost niti je jeftina, niti uvek dobra za okolinu.\n“Fit electric” košta skoro dvostruko više od verzije sa benzinskim pogonom pa će razlika od uštede goriva teoretski nastati tek posle 11 godina eksploatacije.\nPošto cena bezina opada, visoka cena električnog vozila postaje sve veća barijera za američke kupce. Proizvođači automobila su u maju prodali nešto više od 10.000 vozila na električni pogon što je manje od 0,2 odsto prodaje automobila u SAD.\nElektričnom vozilu treba 28,6 kilovat-sati električne energije da pređe 160 kilometara, a to, po prosečnoj ceni u SAD od 11,6 centi za kilovat, košta 3,30 dolara.\nVozilo sa benzinskim motorom i automatskim menjačem prelazi 13 kilometara po litru, tako da putovanje od 160 kilometara po prosečnoj ceni benzina u SAD od 3,57 dolara za galon košta 11,52 dolara.\nKako je prosek SAD da se godišnje pređe 21.725 kilometara, tipičan vozač će potrošiti 445 dolara na struju za električni automobil za godinu dana, a 1.552 dolara dati za benzin za “obično” vozilo.\nElektrična vozila, kažu analitičari, neće se prodavati masovno sve dok kupci ne budu sa sigurnošću videli da će uštedeti mnogo novca ako preuzmu rizik prihvatanja nove tehnologije, a to se neće dogoditi uskoro. Jer, novu tehnologiju ne kupujete da sačuvate drveće, već da uštedite novac, kaže jedan od njih – firma za istraživanje tržišta automobila TrueCar.com.\n“Izlet u Rusiju” ovog vikenda u CZKD-u\nDom omladine: Problematika ishrane savremenog čoveka


južne vesti – Gerila\nGerila > južne vesti\nArhiva prema tagu: južne vesti\nKad MAJKA RODI DEBILA: SNS-ovac podneo tužbu POGREŠNOM SUDU, traži 300 hiljada za duševni bol!\n“Znatno jake duševne bolove velikog intenziteta zbog povrede ugleda i časti”, kako tvrdi u tužbi, pretrpeo je narodni poslanik iz Prokuplja Darko Laketić (SNS) nakon što su Južne vesti, na osnovu podataka sa Katastra nepokretnosti objavile da poseduje 2 stana...\nKonferencije za medije Aleksandra Vučića mogu da budu svakakve, ali nikad nisu dosadne. Od najbrutalnijeg vređanja svega i svakoga ko se sa njim ne slaže, preko izmišljanja podataka i plasiranja lažnih, šaljivih vesti kao da su istina, pa sve do...\nNaprednjaci su oteli aerodrom, ali sad imaju novi problem: nema javnog preduzeća koje može da ga preuzme!\nZamlaćivanje pričom o kosovskom „razgraničenju“ izguralo je iz javnosti sve ostale teme, uključujući i onu o „poklanjanju“ niškog aerodroma. To je zgodna situacija u kojoj režim može da krene u dovršavanje započetog zlodela i obračun sa onima koje vidi kao...\nSRAMNO: Brnabić zdušno pomaže gašenje NEZAVISNOG medija i poručuje: Možete da se žalite!\nIako ni posle šestomesečne intenzivne kontrole nisu pronašli ni jedan prekršaj u poslovanju Južnih vesti, poreski inspektori su utvrdili da ovaj medij navodno duguje milionski iznos. Ministarstvo finansija je pokrenulo proceduru prinudne naplate i pre konačne odluke suda, piše ovaj...


Izvor: RTS, 04.Nov.2019, 16:20\nPredsednik Republike Srbije Aleksandar Vučić sastao se sa ministrom spoljnih poslova Holandije Stefom Blokom, navodi se u saopštenju Predsedništva.\nKako se navodi, predsednik Vučić je izrazio zahvalnost Holandiji na podršci koju pruža Srbiji u procesu evropskih integracija i naglasio da su bilateralni odnosi dveju zemalja dobri, pre svega na planu ekonomske saradnje, ali da je neophodno unaprediti >> Pročitaj celu vest na sajtu RTS << i politički dijalog.\n"Zalažemo se za intenziviranje kontakata na najvišem nivou, jer bilateralne posete i kontinuitet sureta doprinose unapređenju sveukupnih odnosa dveju zemalja, kao i boljem međusobnom razumevanju", rekao je predsednik Vučić i uputio poziv Njegovom kraljevskom visočanstvu kralju Viljemu Aleksandru i kraljici Maksimi da posete Srbiju, ističe se u saopštenju.\nDodaje se da je tokom susreta predsednik Vučić istakao da je za Srbiju od ključnog interesa stabilizacija prilika u regionu.\n"Mi smo čvrsto uvereni da dijalog predstavlja jedini put za rešavanje svih otvorenih pitanja", naglasio je predsednik Vučić ukazavši na neophodnost postizanja istinskog kompromisa, koji bi garantovao trajnu stabilnost na Kosovu i Metohiji.\nPredsednik Srbije Aleksandar Vučić razgovarao je sa ministrom spoljnih poslova Kraljevine Holandije Stefom Blokom...Vučić je izrazio zahvalnost na podršci koju ta zemlja pruža Srbiji u procesu evropskih integracija...Vučić je naglasio da su bilateralni odnosi dveju zemalja dobri, pre svega na...\nVućić se sastao sa ministrom spoljnih poslova Holandije\nBEOGRAD - Predsednik Srbije Aleksandar Vučić sastao se sa ministrom spoljnih poslova Holandije Stefanom Blokom (pokrivalica) Beta/MOD


Nexsas držač elektrode 500A | ePonuda.com\nNexsas držač elektrode 500A cene\n- Klešta ili držač elektrode se koristi prilikom zavarivanja. Maksimalno opterećenje 500 ampera..\nod 350,00 do 1.190,00 din\nKlešta ili držač elektrode se koristi prilikom zavarivanja, Maksimalno opterećenje 500 ampera\nWomax patrone plastične 7.2x200mm 10kom-transparent\nWomax žica za lemljenje 60/40 100g/1.5mm\nKosa Trade staklo za varenje din 09 10X05\nWomax nastavak 25 mm 74695125\nEPonuda nije internet prodavnica već Vam omogućava da brzo i lako nađete Nexsas držač elektrode 500A po najjeftinijoj ceni. Naš cilj je da kupci budu što bolje informisani o ponudi Nexsas držač elektrode 500A na tržištu Srbije. Vrlo lako nalazite željeni proizvod za kategoriju Dodatna oprema i pribor za zavarivanje cene, ne morate da lutate od sajta do sajta za Nexsas Dodatna oprema i pribor za zavarivanje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nexsas držač elektrode 500A sa PRODAVCEM. EPonuda ne može da garantuje potpunu tačnost specifikacije i slika za Nexsas držač elektrode 500A. Pre kupovine, podatke za Nexsas držač elektrode 500A proverite na sajtu PROIZVOĐAČA.


Borjanov prvi prioritet povratak mladih - Glasanje razumom i srcem ne dovodi u pitanje pobjednika | Trebinje Live\nKandidat za gradonačelnika Trebinja ispred koalicije "Trebinje zaslužuje bolje" Saša Borjan rekao je da je njegov glavni programski cilj povratak mladih ljudi i njihovo zapošljavanje.\nBorjan je, na centralnoj tribini koalicije koja je održana u Domu mladih, istakao da je za razvoj Trebinja neophodno da se popravi stanje u pronatalitetnoj policitici, zbog čega će kao gradonačelnik težiti da se zaposli svaka majka koja nema posao.\n"Svakoj novorođenoj bebi biće obezbijeđena naknada od 500 KM, a djeca roditelja sa četvoro i više djece imaće razne pogodnosti", poručio je Borjan.\nOn je istakao da će vratiti dostojanstvo zdravstvenim radnicima tako što će u budžetu grada biti obezbijeđen namjenski grant za povećanje plata u Domu zdravlja i Bolnici, dok će kod boračke kategorije njegov prioritet biti zapošljavanje boraca prve i druge kategorije prema broju mjeseci koje su proveli na ratištu i odličjima koja su dobili.\n"Rad Gradske će biti transparentan. Sve javne nabavke će biti uredno prijavljene, s obzirom na to da je Trebinje u protekle dvije i po godine bilo rekorder po sklopljenim direktnim sporazumima i netransparentnim javnim nabavkama", naveo je Borjan.\nBorenović je kazao da je Borjan tokom dvije sedmice obišao sve trebinjske mjesne zajednice i pokazao da na političkoj sceni može da bude sveobuhvatan program, kojim želi da obuhvati sve građane.\n"Tim programom želi da bude na usluzi svim građanima Trebinja i da rješava probleme koji su evidentni. Čestitam mu na hrabroj kampanji i na tome što je pokazao da je jedan ovakav čovjek potreban Trebinju", rekao je Borenović.\nOn je istakao da očekuje veliku pobjedu Saše Borjana na na nedjeljnim prijevremenim izborima.\nOn je istakao da je Borjanov program realan i sprovodljiv, a da za Trebinjce nikada neće biti lakši izbor nego u nedjelju.\n"O lošoj politici SNSD-a moglo bi da se priče danima i noćima, zato vas pozivam sve da nedvosmisleno podržite Sašu Borjana za gradonačelnika, čime ćete podržati i dovođenje Trebinja na prave staze", rekao je Begenišić.\nNarodni poslanik Nebojša Vukanović poručio je da nije lako doći na opozicioni skup, a da tome u prilog ide i činjenica da je u Trebinju ostalo svega dvadesetak ljudi koji se bore za pravdu.\n"Više su oni dali za pozivnice i poruke nego što je koštala kampanja doktora Borjana. Biće sramota ako koalicioni kandidat ne bude gradonačelnik", rekao je Vukanović.\nOn je istakao da u Trebinju nije realizovan nijedan kapitalni projekat, a da je privredni ambijent veoma loš, zbog čega treba mijenjati aktuelnu lokalnu vlast u ovom gradu.\n"Ako budemo glasali srcem i razumom, nema pitanja ko će biti pobjednik u nedjelju", naveo je Vukanović.\nPrijevremeni izbori za gradonačelnika Trebinja biće održani u nedjelju 17. februara.\nTAGOVI: PDP Branislav Borenovic Nebojsa Vukanovic Izbori 2019 Sasa Borjan


Aktuelno / Štampa / Farma po danskom receptu\nObjavljeno 06.04.2012. na Politika\nDatum: 06.04.2012.Izvor: Politika\nSečanj – Farma svinja u Sečnju, po kapacitetima jedna od najvećih u Srbiji, opet je na novom početku. Tovilište izgrađeno pre gotovo tri decenije prolazilo je kroz razne etape, doživljavalo uzlete i padove, ali su „blistavi” planovi o velikoj fabrici hrane „kojoj je zbog sirovinskog izobilja baš ovde mesto”, manje više završavali na dobronamernim pokušajima. Ovaj put su se pojavili investitori koji su startovali s visokih pozicija. Krenuli su sa namerom da farmu učine najsavremenijom u ovom delu Evrope.


Dan online - Ekonomija: Direktor zapošljavao bez konkursa - 2017-03-20\nEkonomija UPRAVA ZA INSPEKCIJSKE POSLOVE UTVRDILA NEPRAVILNOSTI U BARSKOJ PLOVIDBI\nDirektor zapošljavao bez konkursa Paunović je u vrijeme praznika zaposlio službenika za javne nabavke Aca Ognjenovića, iako u firmi već rade četiri pravnika i jedan pravnik pripravnik. Kako tvrde u Inspekciji, ni za to radno mjesto nije raspisan konkurs, te su kontrolom konstatovane nepravilnosti u postupku prijema novih radnika\nIzvršni direktor preduzeća „Barska plovidba” Milo Paunović ne ispunjava uslove predviđene statutom i pravilnikom o unutrašnjoj organizaciji i sistematizaciji radnih mjesta, konstatovala je nadležna Inspekcija u zapisniku nakon kontrole koja je obavljena u toj kompaniji.\nPaunovića je prije šest mjeseci Odbor direktora „Barske plovidbe” postavio na mjesto izvršnog direktora, pri čemu konkurs nije bio raspisan. Odbor je to pravdao činjenicom da su i ranije direktori zapošljavani na taj način.\nInspektori su utrdili da je Paunović prekšio Zakon o zapošljavanju u postupku prijema novih radnika. Inspekcija je Paunovića, kao odgovorno lice, kaznila novčano, a donijeta je i mjera kojom se ukazuje na počinjene nepravilnosti koje treba otkloniti.\nU inspekcijskom nalazu, kako „Dan” saznaje, piše da su kod subjekta nadzora, odnosno „Barske plovidbe”, konstatovane nepravilnosti kod imenovanja i izbora izvršnog direktora Mila Paunovića.\n– Sa izabranim izvršnim direktorom Milom Paunovićem zaključen je ugovor o pravima, obavezama i odgovornostima izvršnog direktora, a da ne ispunjava posebni uslov, nema pet godina radnog iskustva u pomorskoj privredi, što je predviđeno statutom poslodavca i pravilnikom o unutrašnjoj organizaciji i sistematizaciji radnih mjesta. Po utvrđenoj nepravilnosti donijeto je ukazivanje prema nadležnom organu subjekta nadzora – Odboru direktora, da se otkloni utvrđena nepravilnost – navodi se u zapisniku Uprave za inspekcijske poslove.\nTakođe, iako je 1. januar neradni dan, a u tom državnom preduzeću spajaju se novogodišnji i božićni praznici, Paunović je za praznik zaposlio službenika za javne nabavke Aca Ognjenovića, iako u firmi već rade četiri pravnika i jedan pravnik pripravnik. Kako tvrde u Inspekciji, ni za to radno mjesto nije raspisan konkurs, te su kontrolom konstatovane nepravilnosti u postupku prijema novih radnika.\n– Izvršni direktor je zaključio ugovor o radu na određeno vrijeme sa licem za poslove službenika za javne nabavke, počev od 1. januara 2017. godine, bez raspisivanja oglasa po posebnom propisu, što niti je u skladu sa Zakonom o zapošljavanju i ostvarivanju prava iz osiguranja od nezaposlenosti, niti je Zavodu za zapošljavanje prijavio slobodna radna mjesta radi praćenja ponude i tražnje na tržištu rada, niti je obavijestio Zavod o zasnivanju radnog odnosa sa nezaposlenim licem. Sve je to razlog da je nadležna Inspekcija, zbog učinjene nepravilnosti prilikom zapošljavanja, pravnom i odgovornom licu (Paunoviću) izrekla novčane kazne prekršajnim nalogom na licu mjesta, a zatražili su i otklanjanje nepravilnosti – navodi se u zapisniku Uprave za inspekcijske poslove.\nKako je „Dan” već pisao, nakon zabrane plovidbe broda „Sveti Stefan 2”, oko 80 pomoraca je mjesecima bez posla. Do skoro su Paunović i menadžment tvrdili da će se naći zamjena za „Sveti Stefan 2”. Međutim, kako vrijeme odmiče, a sezona se približava, na računu nema dovoljno novca za kupovinu broda, i sam Paunović je napokon javno saopštino da se „na svjetskom tržištu u ovom momentu ne prodaje polovan feribot koji bi odgovarao potrebama linije Bar–Bari–Bar”. Prema njegovim riječima, inicijative za uspostavljanje te linije „po svaku cijenu” nisu ekonomski razumne, odnosno to može biti čak i pogubno za barsku kompaniju.\nLinija Bar–Bari ukinuta je poslije 52 godine od uspostavljanja.D.S.\nDanas vanredna skupština\nZa danas je zakazana vanredna Skupština akcionara preduzeća „Barska plovidba”. Na dnevnom redu je samo jedna tačka – Donošenje odluke o razrješenju i izboru članova odbora direktora. Ranije su ostavke podnijeli Milan Lakićević, koji je kao razlog naveo „sukob interesa”, kao i Vojo Bojović, aktivni policajac, koji je u odboru „Barske plovidbe” bio godinu dana bez saglasnosti ministra unutrašnjih poslova.


Bajden: Samit sa Japanom, Australijom i Indijom zbog Kine – Borba\nZbog rastuće vojne i ekonomske moći Kine, predsjednik SAD Džo Bajden održaće video samit sa državnim vrhom Japana, Australije i Indije, rečeno je iz Bijele kuće.\nPredstavnica američkog predsjednika Džin Psaki objasnila je da samit ove četiri zemlje potvrđuje kakav značaj američka administracija daje američkim saveznicima u Indopacifičkom regionu.\nNa samitu će biti riječi i o pandemiji, ekonomskoj saradnji i klimatskim promjenama, potvrdila je Psaki i ukazala da je samit prillika da savez ove četiri države potvrdi svoje zajedničke interese i postane novi diplomatski faktor u Indo-pacifičkom regionu.\nJedan visok zvaničnik Bajdenove administracije potvrdio je da će samit učvrstiti veze između saveznika u tom regionu i parirarti snažnoj diplomatskoj inicijativi Kine u Aziji i drugim djelovima svijeta, prenosi B92.\nUhapšen Tivćanin zbog posjedovanja 74 grama heroina


Usvojena nova uredba o podsticajima za produkciju audovizuelnih dela\nBrnabić: Privlačenje kvalitetnih filmova promoviše Srbiju\nVesti Autor:Beta10. feb. 201812:58 > 13:01\nVlada Srbije je, na predlog Ministarstva privrede, usvojila novu Uredbu o podsticajima za produkciju audiovizuelnih dela, kojom je procenat povraćaja investitoru povećan sa 20 na 25 odsto, čime je značajno, kako je saopšteno, povećana konkurentnost Srbije kao lokacije za snimanje.\nU saopštenju Vlade navodi se da je za ovu godinu dupliran i budžet za taj program sa 400 na 800 miliona dinara.\nPredsednica Vlade Srbije Ana Brnabić rekla je da privlačenje kvalitetnih filmova, serija, visokobudžetnih reklama, vizuelnih efekata, animacije i brojnih digitalnih formi upošljava velikih broj građana i promoviše Srbiju u svetu.\nOna je navela da je sada zadatak da se pronađu investitori za dodatna TV i filmska studija, kao i da obuči veći broj filmskih radnika na čemu se već radi sa Nacionalnom službom za zapošljavanje. Prema njenim rečima, obuke će početi u toku ove godine.\nVlada je u saopštenju navela da je za prve dve godine postojanja programa podržana proizvodnja 37 domaćih i međunarodnih audiovizuelnih projekata, što je Srbiji donelo više od 30 miliona evra investicija.\nVlada donela Uredbu o podsticajima za filmove i serije\n„U toku je realizacija još oko 20 projekata, a očekuje se da će, uz dodatni podsticaj od 25 odsto, godišnje moći da se ostvari znatno više investicija“, navodi se u saopštenju i dodaje da analiza pokazuje da je za svaki evro uložen iz budžeta kroz podsticaje, 6,1 evro vraćen u privredu Srbije, a oko 2 evra u budžet države kroz poreze, doprinose, plaćanje tarifa za korišćenje javnih lokacija i usluga javnih preduzeća.\nVlada je dodala da su od ukupne investicije samo 61 odsto troškova direktni produkcijski troškovi, dok 39 odsto predstavljaju indirektni troškovi koji su se slili u druge industrije – turizam, saobraćaj, trgovinu, infrastrukturu, uslužne delatnosti i ostale poslovne usluge.\nKroz program su za prvih 14 meseci stvorena 2.254 projektno bazirana posla.\nProgram podsticaja podrazumeva povraćaj procenta uloženih sredstava domaćeg ili stranog investitora u proizvodnju audiovizuelnog dela u Srbiji i to tek nakon što se investicija u potpunosti realizuje i potvrdi nezavisnom revizijom, a odnosi se isključivo na kvalifikovane troškove, to jest plaćanja domaćim pravnim i fizičkim licima.\nU saopštenju se dodaje da je srpski program podsticaja, koji već dve godine uspešno sprovodi Ministarstvo privrede, a administrira Filmski centar Srbije, jedinstven u svetu, a posebno u Evropi jer obuhvata i produkciju TV reklama, vizuelnih efekata, svakog oblika digitalnog audiovizuelnog sadržaja, uključujući i nove formate poput virtuelne i proširene realnosti (VR i AR-a).\nVlada je navela da je proces podnošenja prijava za povraćaj podsticaja izuzetno jednostavan, transparentan i vrlo efikasan, kao i da se Srbija pozicionirala kao kredibilna i profesionalna zemlja za ulaganje.\nOrganizacija „Film in Serbia“ već gotovo 10 godina radi na međunarodnoj promociji Srbije kao lokacije za snimanje projekata i daje značajan doprinos da program podsticaja privuče veliki broj stranih produkcija i pomogne rast privrede naše zemlje, navela je Vada i dodala da če ove godine Filmski centar Srbije i „Film in Serbia“ zajedno promovisati novi, unapredjeni program na svim najvažnijim svetskim festivalima.\nU saopštenju piše da je država značajno povećala i budžet Filmskog centra Srbije za podršku domaćim produkcijama i da sada iznosi više od milijardu dinara.\n„Poređenja radi, godišnji budžet za filmsku industriju u periodu 2010. do 2012. godine iznosio je u proseku oko 23 miliona dinara, 2013. godine je povećan na više od 200 miliona dinara, da bi 2016. bio veći od 600, odnosno 2017. malo iznad 715 miliona dinara“, navela je Vlada.\n29. jul. 2021 93


Pomoć njemačkog Merhameta: Paketići za mališane, ekskurzija za srednjoškolce | Faktor.ba\nPomoć njemačkog Merhameta: Paketići za mališane, ekskurzija za srednjoškolce\nobjavljeno: 06.02.2018. u 13:22\nDirektor njemačkog Mehameta Jusuf Skenderović posjetio je proteklih dana bošnjačke povratnike u Republiku Srpsku, ali i brojne porodice u Federaciji BiH, gdje je djeci i socijalno ugroženima uručio različite vrste pomoći.\nPredškolskoj djeci i osnovcima ovom prilikom podijeljeni su paketići, a za srednjoškolce će u proljeće biti organizirana dvodnevna ekskurzija u Mostar, za koju su osigurana sredstva. Također, pomoć su dobile i socijalno ugrožene porodice, a u fokusu aktivnosti njemačkog Merhameta su djeca i starija populacija.\nEdin Karaman, povratnik u Višegrad, a odnedavno i referent u za povratak u višegradskoj Općini, zahvalio je donatorima i istaknuo da se radi o veoma vrijednom projektu. Kazao nam je da se nada da će saradnja s njemačkim Merhametom i njegovim predsjednikom Skenderovićem biti nastavljena i u budućnosti a na dobrobit povratnika i ugroženih kategorija stanovništva.\nNajviše paketića za povratničku djecu otišlo je u Vlasenicu, jer je ovo područje, prema Karamanovim riječima, posebno bilo zapostavljeno u prethodnom periodu kada je u pitanju pomoć nevladinih organizacija i udruženja.\n- U Vlasenici je paketiće dobilo 114 djece i osiguran je novac za 19 ekskurzija za srednjoškolce, koji će zajedno sa četvero kolega iz Višegrada u aprilu ili maju otputovati u Mostar. U Foči, Rogatici, Rudom i Višegradu paketićima je obradovano 91 dijete – kaže Karaman i dodaje da su 510 paketića od njemačkog Merhameta dobila djeca u Tomislavgradu, Livnu i Glamoču.\nPrema njegovim riječima, zahvaljujući Skenderovićevom zalaganju osigurane su užine za 65 školaraca u Donjem Vakufu, a 121 socijalno ugrožena porodica iz Bugojna dobila je pakete s prehrambenim artiklima.


Saopštenje MASA povodom konkursa Pokrajinskog sekretarijata za finansiranje kratkoročnih istraživačkih projekata – MASA\nPosted on 12/14/2021 12/16/2021 by MASA Vesti\nMreža akademske solidarnosti i angažovanosti od svog osnivanja prati aktivnosti Pokrajinskog sekretarijata za visoko obrazovanje i naučno istraživačku delatnost (skr. Pokrajinski sekretarijat), a naročito konkurse za finansiranje istraživačkih projekata visokoškolskih institucija. U prethodne dve godine, MASA je uputila dva saopštenja u vezi sa netransparentnošću konkursa za finansiranje kratkoročnih istraživačkih projekata visokoškolskih institucija i jednom prilikom pohvalila izvestan napredak koji je učinjen u transparentnosti objavljivanja rezultata istoimenog konkursa.\nDvadeset šestog novembra 2021. godine Pokrajinski sekretarijat objavio je rezultate konkursa za (su)finansiranje projekata od značaja za razvoj naučnoistraživačke delatnosti AP Vojvodine za projektni ciklus 2021-2024. U odnosu na konkurse za finansiranje kratkoročnih projekata koje je do sada pratila MASA, primetan je napor da se u samom tekst konkursa konkretnije definišu kriterijumi bodovanja projekata, što je bio jedan od zahteva MASE u prethodnim obraćanjima Pokrajinskom sekretarijatu. Ipak, smatramo da je jedan od definisanih kriterijuma – značaj predloga projekta za razvoj naučnoistraživačke delatnosti AP Vojvodine definisan veoma uopšteno, bez specifikovanja tema koje bi zavredele takav poseban značaj. Po ovom kriterijumu projektima se može dodeliti do 9 bodova, čime se ostavlja prostor za provizorno dodeljivanje značajnog broja bodova čime se može uticati na finalni ishod evaluacije. Uz to, tekst konkursa koji definiše da „odluku o prihvatanju projekata donosi pokrajinski sekretar imajući u vidu mišljenje stručnih komisija“ formalno i dalje ostavlja prostor da se sredstva dodele mimo jasno definisanih kriterijuma izvrsnosti.\nGlavni izvor netransparentnosti rezultata navedenog konkursa i dalje leži u dve stvari:\na) sve projekte unutar naučnih oblasti recenziraju stručne komisije za datu oblast koje se sastoje od tri do četiri člana. Izvesno je da takva komisija, bez obzira na naučne kompetencije u sopstvenoj oblasti, ne može biti kompetentna za sve uže oblasti iz kojih dolaze predlozi projekata. Uz to, nije izbegnuta mogućnost konflikta interesa onda kada članovi stručne komisije dolaze iz iste institucije kao i predlagači projekata. Podsećamo da je predlog MASE bio da stručne komisije samo biraju recenzente projekata, ali da ih same ne vrednuju, kao i da se radi umanjivanja konflikta interesa potenciraju recenzenti iz institucija izvan AP Vojvodive.\nb) rezultati konkursa objavljeni su samo u obliku ukupnog broja bodova i ukupne ocene Stručne komisije, što i dalje ostavlja prostor za sumnje u pogledu objektivnosti vrednovanja. Naime, iz objavljenih rezultata konkursa nije vidljivo koliko bodova su predlozi projekata dobili po pojedinačnim kriterijumima, pri čemu je najznačajnije bilo istaći broj bodova za ocenu predloga projekta (koja se sastoji iz ocena naučno tehnološke izvrsnosti, očekivanog uticaja i implementacije) i ocenu značaja predloga projekta za razvoj naučnoistraživačke delatnosti AP Vojvodine.\nKonačno, prilikom objavljivanja rezultata projekta nadležni iz Pokrajinskog sekretarijata nisu održali dobru praksu koju su usvojili na prošlogodišnjem konkursu za kratkoročne projekte, a na kojoj je institirala MASA, da se svi rukovodioci predloženih projekata obaveste emailom o rezultatima projekta. Rezultati su okačeni na sajt Pokrajinskog sekretarijata bez upućivanja zainteresovanih strana na to da su objavljeni. Ipak, pohvalno je to što je ovaj put zbirne rezultate evaluacije sa celokupnom listom (odobrenih i neodobrenih) projekata moguće pronaći na stranici datog konkursa, što ranijih godina nije bio slučaj.\nPrethodni post Podrška MASE profesorima i studentima Univerziteta Bosfor\nNaredni Post Apel za obustavljanje privatizacije Instituta Jaroslav Černi


ERS ostvario rekordnu proizvodnju struje\nTREBINJE – Elektroprivreda Republike Srpske (ERS) do sada je u ovoj godini proizvela 5.364,98 gigavat časova električne energije, što je najveća godišnja proizvodnja od njenog osnivanja, potvrdila je Branislava Milekić, direktor ERS-a.\nKompanija Bobar obilježava 20 godina rada\nBIJELJINA – U Bijeljini će narednih dana raznovrsnim programima biti obilježeno dvadeset godina poslovanja Kompanije “Bobar” i 35 godina postojanja preduzeća “Elvako”, članice Grupacije “Bobar”, vodeće grupacije u Republici Srpskoj i BiH, sa zapaženom ulogom i u reginu jugoistočne Evrope.\nSkonto-prom, uprkos krizi, ponovio lanjski rezultat\nPRIJEDOR – Tekstilno preduzeće “Skonto-prom” iz Prijedora ove godine ostvarilo je promet od 30 miliona KM, tako da je uprkos recesiji i problemima koji prate tekstilnu industriju, uspjelo potvrditi lanjski poslovni rezultat.\nZekstra-Delta obaveze Boske plaća u ratama\nBANJALUKA – Vlada RS je predložila Poreskoj upravi RS da do 30. juna odgodi prinudnu naplatu poreskih obaveza banjalučke robne kuće „Boska“. Ovaj zaključak Vlade je zapravo u skladu sa odlukom Ministarstva finansija koje je odobrilo beogradskom konzorcijumu „Zekstra-Delta“ da do 2020. godine u mjesečnim ratama uplaćuje više od 4,4 miliona maraka ranijeg duga državi.\nVlada RS kupila energanu Maglića\nBANJALUKA – Vlada RS odobrila je isplatu 1,35 miliona KM za kupovinu energane – dijela stečajne imovine propalog Šumskog industrijskog kombinata “Maglić” iz Foče.\nRafinerija nafte krenula sa transportom derivata Savom\nBROD – Rafinerija nafte Brod juče je obnovila transport naftnih derivata rijekom Savom koji je bio prekinut prije 20 godina.\nOtvorena fabrika Drvo-Emdeks u Šipovu\nŠIPOVO – Novoizgrađena fabrika “Drvo-Emdeks” iz Šipova pravi je primjer kako se i u teškim uslovima recesije, može napraviti mali lokalni uspjeh koji ima regionalni i širi značaj.\nObnovljen rad Nove Romanije\nSOKOLAC – Poslije višemjesečnog prekida ponovo je pokrenuta proizvodnja u Akcionarskom društvu “Nova Romanija” Sokolac, kombinatu drvne industrije čiji je vlasnik Vlada Republike Srpske.\nŠG Borje spasavaju umanjenjem radničkih plata\nTESLIĆ – Teslićko Šumsko gazdinstvo “Borje” nalazi se u veoma teškom stanju zbog izvršnih sudskih presuda, dok će likvidnost preduzeća pokušati da se spasi dijelovima radničkih zarada.\nSanino obilježio 10 godina uspješnog rada\nDERVENTA – Predsjednik Narodne skupštine RS Igor Radojičić izrazio je zadovoljstvo što je Fabrika obuće “Sanino” iz Dervente, koja je obilježila 10 godina postojanja u Srpskoj, u godini ekonomske krize uspjela da zadrži postojeći kapacitet i radnike.


Spomenik Milici Rakić ponovo na Tašmajdanu do kraja septembra\nBeta 15. avgusta 2015. 10:05\nSpomenik Milici Rakić, devojčici koja je stradala tokom bombardovanja 1999. godine, ponovo će biti postavljen do kraja septembra na Tašmajdanu, izjavio je Gradski menadžer Goran Vesić.\nKako je saopštio Beoinfro, spomenik se podiže na inicijativu premijera Aleksandra Vučića, biće pokriven kamerama a sama bista će, prema dogovoru sa Livnicom, imati ugrađen alarmni sistem, s obzirom da je spomenik koji je postavljen pre 15 godina dva puta bio na meti vandala.\n„Kao građanina Beograda, sramota me je zato što spomenik ubijenoj devojčici moramo da štitimo kamerama i alarmnim sistemom ali nažalost dobro organizovanim kriminalnim grupama koje uništavaju spomenike, ništa nije sveto i ničega se ne plaše, niti stide“, ocenio je Vesić.\nPostignut je i dogovor da Livnica Jeremić učestvuje donacijom u izradi spomenika srpskom piscu Borislavu Pekiću koji treba da bude postavljen na renoviranom Cvetnom trgu.\n„Zavod za zaštitu spomenika kulture grada Beograda objaviće u narednom periodu javni poziv zainteresovanim kompanijama koje su spremne da doniraju novac za održavanje određenih spomenija kulture. Ovakva praksa decenijama postoji u mnogim evropskim prestonicama i na taj način se obezbeđuje čuvanje i održavanje spomenika kulture“, rekao je gradski menadžer i dodao da očekuje veliki odziv kompanija.\nRZS traži instruktore za probni popis stanovništva\nJutro oblačno, potom razvedravanje, pa kiša i sneg\nOprez zbog poledice, neki prelazi zatvoreni za kamione\nBGD: U četiri saobraćajne nesreće četiri povređene osobe


SPREMITE SKIJE - ZIMSKA SEZONA KA KOPU POČINJE 4. DECEMBRA · Kraljevo.online\nNASLOVNA SPORT SPREMITE SKIJE – ZIMSKA SEZONA KA KOPU POČINJE 4. DECEMBRA\nKopaonik, Početak zimske turističke sezone na Kopaoniku i ove godine biće obeležen manifestacijom „Ski Opening Kopaonik“ od 4. do 7. decembra koju organizuju kompanija MK Mountain Resort i Skijališta Srbije petu godinu za redom.\nNajavljen je bogat sportski i zabavni program, dnevne i noćne žurke, takmičenja i brojne nagrade, a kompanija MK Mountain Resort pripremila je za svoje goste promotivne cene smeštaja i dvodnevni gratis ski pas. Kako je najavio direkotr MK Mountain Resort, Nikola Avram prošle godine ova manifestacija privukla je oko 15.000 gostiju, a slično interesovanje očekuje se i ove godine. On je rekao da je kompanija MK zadovoljna prodajom kapaciteta tokom promotivnog perioda a sve je veće interesovanje gostiju iz regiona, Rusije, Rumunije, Grčke i Turske. Pred narednu ski seoznu biće uspostavljena četiri čarter leta iz Moskve za Niš kao i čarter let iz Turske u januaru i februaru, što će doprineti većoj tražnji na ovim tržištima.Avram je istakao da se na Kopaoniku konstantno ulaže u razvoj usluga, sve više se važnosti pridaje uštedi energije i ekološki održivim projektima, pa se tako od nedavno unutrašnji i spoljni bazen u hotelu Grand greju na principu zelene energije, toplotnih pumpi koje dobijaju energiju od podzemnih voda.\nDirektor preduzeća „Skijališta Srbije“ Dejan Ljevnaić istakao je da je ova godina za Kopaonik značajna zbog velikih investicionih projekata. Radovi na izgradnji dve šestosedne žičare na lokacijama Krčmar i Gvozdac su u završnoj fazi, umesto stare dvosedne žičare na Krčmaru postavlja se šestosed kapaciteta 1.800 skijaša na sat, a ista žičara postavlja se i na lokaciji Gvozdac, rekao je on. Prema njegovim rečima u toku je produženje staze Gvozdac, koja će od ove sezone biti duža za 400 metara. Ove godine skijaši i borderi mogu da iskoriste popuste na trodnevne i četvorodnevne ski karte u okviru Top Ski Vikenda, koje će biti organizovan četiri puta u toku sezone i to u periodu od 22. do 25. januara, od 5. do 8. februara, od 26. februara do 1. marta i od 19. do 22. marta. Prema rečima Ljevnaića šestodnevni ski pas na Kopaoniku ove sezone će koštati nešto manje od 100 evra i to je najniža cena ski pasa u ovom delu Evrope. Kopaonik će ove godine biti organizator Evropa kupa u snoubord disciplinama 31. januara i 14. februara, a očekuje se odluka o organizaciji Evropa kupa u slalomu i veleslalomu za žene.\nzimska sezona 2014


Plate i penzije treba da budu zamrznute i 2017. i 2018\nBeta 20. juna 2016. 14:35\nPredsednik Fiskalnog saveta Pavle Petrović izjavio je danas da je za budžetske uštede i ozdravljenje javnih finansija najvažnije da plate budu zamrznute i u 2017. godini, dok penzije treba da budu zamrznute i u 2017. i u 2018.\nPetrović je dodao da su u Srbiji trenutno izdvajanja za penzije i plate u javnom sektoru veća od ekonomske snage privrede i potrebno je da se penzije smanje na 11 odsto bruto domaćeg proizvoda (BDP), a plate na osam odsto BDP-a.\n„Penzije bi i tada bile na gornjoj granici održivosti, dok bi plate bile na dobrom nivou, jer je stari cilj da plate budu na sedam odsto BDP-a preteran“, kazao je Petrović.\nOn je dodao i da je za ozdravljenje javnih finansija u srednjem roku neophodno da učešće deficita budžeta padne na 0,5 odsto BDP-a na kraju 2019, i to smanjuje javni dug za oko 2,5 odsto BDP-a godišnje.\nTek kada javni dug padne ispod 60 odsto, kako je naglasio Petrović, moguće je ozdravljenje javnih finansija, a to bi moglo da bude 2025. godine, a za to su potrebne i velike uštede.\nPrema rečima Petrovića, polovina neophodnih ušteda mogla bi da dodje od reformi Poreske uprave i od reforme javnih preduzeća i privatizacije, a ostalo mora da bude ušteda u budžetu i to uglavnom od plata i penzija.\n„Ostalo smanjenje mora da se temelji na ozbiljnim planovima reformi. Naročito su potrebne reforme u zdravstvu i u školstvu, a ulaganja u te oblasti su dugoročni temelji za privredni rast. Ne sme da se ide u racionalizaciju na silu“, rekao je Petrović.\nOn je naglasio i da je u poslednjih godinu dana deficit države trajno smanjen za više od milijardu evra, što je dobro, ali je naglasio da i dalje ostaju izazovi pored smanjenja deficita i reforma javnih i okončanje privatizacije državnih preduzeća.


Evropski sud donio odluku u korist CG - Moja Crna Gora\nEvropski sud donio odluku u korist CG\n27/09/2018\tvijesti iz crne gore Izvor: RTCG\nEvropski sud za ljudska prava u Strazburu donio je odluku u korist Crne Gore, nakon što se italijanski državljanin Masimo Romagnoli žalio tom međunarodnom pravnom tijelu jer ga je naša zemlja izručila Sjedinjenim američkim državama, gdje je bio suočen s doživotnom zatvorskom kaznom zbog sumnje da je dio zavjere za ubijanje službenika SAD.\nRomagnolij, kao i rumunski državljani Kristijan Vintilu i Virgil Flaviu Georgesku uhapšeni su 2014. u Crnoj Gori, jer su ih SAD sumnjičile da su htjeli da prodaju velike količine vojnog oružja terorističkoj organizaciji FARC, u cilju ubistva američkih državljana u Kolumbiji.\nItalijan je podnio predstavku sudu u Strazburi, tvrdeći da je u SAD bio suočen sa neodređenom zatvorskom kaznom, odnosno doživotnom kaznom zatvora bez mogućnosti uslovnog otpusta, čime je navodno povrijeđen član 3 Evropske Konvencije (zabrana mučenja), s obzirom na krivičnu sankciju koja mu je prijetila tamo.\nKako je saopštila zastupnica Crne Gore pred Evropskim sudom za ljudska prava Valentina Pavličić, Ramagnolij je na saslušanju kod istražnog sudije Višeg suda u Podgorici, koje je obavljeno u prisustvu prevodioca i advokata, izjavio da razumije što mu je stavljeno na teret i složio se sa skraćenim postupkom ekstradicije.\n„Dvadesetog januara 2015. donijeto je rješenje kojim se dozvoljava ekstradicija podnosioca predstavke u SAD. Na navedeno rješenje je uložena žalba, koja je odbijena od strane Apelacionog suda Crne Gore. Podnosilac predstavke je izručen nadležnim američkim organima 25. februara 2015“, istakla je ona.\nPunomoćnik Ramagnolija je 23.februara 2015. podnio predstavku Evropskom sudu za ljudska prava sa žalbom da je predmetna ekstradicija izvršena suprotno članu 3 Konvencije.\n„Predstavka je 23. oktobra 2017. dostavljena na izjašnjenje Kancelariji zastupnika Crne Gore pred Evropskim sudom za ljudska prava. U postupku pripremanja odbrane, Kancelarija zastupnika je došla do podatka da je podnosilac predstavke, nakon ekstradicije u SAD, pred nadležnim sudom priznao krivicu, nakon čega je osuđen na kaznu zatvora u trajanju od 48 mjeseci, pri čemu je izašao na slobodu 8. septembra 2017. Navedene podatke punomoćnik podnosioca predstavke nije predočio Evropskom sudu u predstavci, niti bilo kojim dopisom nakon toga. Štaviše, u svom odgovoru na izjašnjenje Kancelarije zastupnika, punomoćnik podnosioca predstavke je istakao kako u momentu podnošenja predstavke nije mogao da zna ishod postupka u SAD-u, zbog čega navedene činjenice nemaju uticaj na osnovanost predstavke“, naglasila je Pavličić.\nEvropski sud je u svojoj odluci podsjetio da su u skladu sa Pravilom 47 stav 7 Pravilnika Suda, podnosioci predstavke dužni obavještavati Sud o svim okolnostima od značaja za predstavku.\n„Nepotpune, a samim tim i pogrešne informacije, mogu da dovedu do zloupotrebe prava na predstavku, naročito ukoliko se informacija tiče same suštine predmeta, a nema dovoljnog objašnjenja za neotkrivanje tih informacija. S obzirom na značaj pomenutih informacija, a naročito da je podnosilac predstavke osuđen na 48 mjeseci zatvora, te da je u momentu dostavljanja predstavke Kancelariji zastupnika već bio na slobodi, Evropski sud za ljudska prava je smatrao da je ponašanje podnosioca predstavke bilo u suprotnosti sa svrhom prava na pojedinačnu predstavku kako je predviđeno članom 34 Konvencije. Shodno tome, odlučio je da odbaci predstavku u cjelosti zbog zloupotrebe prava na predstavku na osnovu člana 35 stav 3 i 4 Konvencije“, kazao je Pavličić.


Rezolucija PSSE: Rusija da prekine vojnu podršku DNR i LNR - 23.01.2018, Sputnik Srbija\nParlamentarna skupština Saveta Evrope usvojila je rezoluciju „o humanitarnim posledicama rata u Ukrajini“. U dokumentu se, između ostalog, traži od Rusije da... 23.01.2018, Sputnik Srbija\naaaaahahahaha, postaju patetični , prosto mi ih dođe žao. A jel PSSE ima i neku muzičku želju, da im Rusi nešto odpevaju na uvce? Ili možda da Rusija izvrši kolektivno samoubistvo i preda zapadu sve svoje resurse i prostranstva? Toliko su ti zapadnjaci umišljeni i arogantni da se to graniči sa glupošću. Šta kažu, da Rusija prestane da podržava Donjeck i Lugansk... hahahaha\nevropa, vesti, svet, dnr, lnr\nAutor dokumenta je litvanski parlamentarac Igidius Varejkis.\nParlamentarna skupština Saveta Evrope je zabrinuta humanitarnom situacijom na istoku Ukrajine i uključivanjem Krima u sastav Ruske Federacije, navodi se u tekstu rezolucije. Navedeno je da je za više od četiri miliona ljudi potrebna humanitarna pomoć.\nPrema podacima koji se navode u tekstu rezolucije, oružani konflikt u Ukrajini je odneo više od deset hiljada ljudi, dok je 24 hiljade ljudi ranjeno, više od 1,6 miliona ljudi je raseljeno po zemlji, a pola miliona ljudi po inostranstvu, većina po Rusiji.\nU paragrafu koji se tiče poziva ruskim vlastima, PSSE insistira na „prekidu finansijske i vojne podrške nezakonitim oružanim grupama u Donjeckoj i Luganskoj oblasti“ i da prestaje da priznaje pasoš i druge dokumente, uključujući sudske odluke i dokumenta koja potvrđuju imovinska prava izdata na teritoriji koja se ne nalazi pod kontrolom Kijeva.\nOsim toga, PSSE saopštava da treba obezbediti poštovanje ljudskih prava i bezbednosti ljudi koji žive na Krimu i zalaže se za ukidanje „zabrane medžlisa krimskih Tatara (organizacije zabranjene u Rusiji)“.\n23 Januar 2018, 23:23


"Crveni đavoli" su doveli Valdeza posle skoro jednogodišnjeg odsustva zbog teške povrede kolena, a on je u crveni deo Mančestera doneo neverovatnu količnu iskustva koje je godinama sticao braneći za reprezentaciju Španije i Barselonu.\nUpravo je na Nou Kampu imao priliku da mu trener bude Pep Gvardiola, od koga je pokupio fantastičan trik. Uoči utakmica Junajteda i Liverpula između igrača uzrasta do 21 godine, i njegove prve u dresu Mančestera, Valdez je odlučio da motiviše mlade nade svog tima onako kako je to znao da učini trofejni španski stručnjak i sada trener Bajerna.\nSudbina se surovo poigrala sa njim, ali je Dik rešio da njegov naslednik ima što bolji život i godinama su se zajedno takmičili u maratonu, trijatlonu i drugim prilagođenim disciplinama izdržljivosti.\nE, to su oni istinski problemi, a ne da li ćete pobediti ili izgubiti u fudbalskoj utakmici. Buduće nade Junajteda u čudu su ispratile ovu neverovatnu priču pre izalska na teren, a tamo su su protivnike iz Liverpula savladali sa 2:1.\n"Bilo je neverovatno, hteo sam nešto da uradim, a onda mi je Valdez rekao da im je Gvardiola često puštao tu priču. On je vrlo skroman momak i pravi profesionalac", rekao je Džojs.\nŠto se Valdeza tiče, on je pobedio u Mančesteru i pre nego što je debitovao za prvi tim.


Potpisani ugovori o funkcionisanju Garancijskog fonda – RBFBIH\nPotpisani ugovori o funkcionisanju Garancijskog fonda\nFederalna ministrica finansija Jelka Miličević i vršitelj dužnosti predsjednika Uprave Razvojne banke Federacije BiH Semir Fejzić danas su, u sjedištu Vlade FBiH u Sarajevu, potpisali dva ugovora, za čije je zaključivanje Federalna vlada dala saglasnost na današnjoj sjednici.\nRiječ je o Ugovoru o formiranju namjenskog dugoročnog depozita – Garancijskog fonda i Ugovoru o pružanju finansijskih usluga u okviru Garancijskog fonda između Federalne vlade i Razvojne banke FBiH.\nNakon potpisivanja ugovora, ministrica Miličević je istakla da je Garancijski fond nešto za šta se Vlada opredijelila da kako bi dala doprinos kroz finansijska sredstva, odnosno garancije za ubrzavanje kreditnih aktivnosti komercijalnih banaka, a sve u funkciji ublažavanja ekonomskih posljedica izazvanih pojavom koronavirusa.\n– Nadam se da ćemo u saradnji Vlade FBiH i Razvojne banke ovaj projekat dugoročno ojačati, te da će uistinu biti u funkciji očuvanja i povećanja broja radnih mjesta, očuvanja kapaciteta privrednih subjekata i, naravno, da se to odrazi na povećanje društvenog proizvoda i stabilnosti svih finansijskih faktora u FBiH – kazala je federalna ministrica.\nStvarni troškovi administriranja i upravljanja Garancijskim fondom će biti pokrivani iz prihoda koje Razvojna banka ostvaruje iz komisionih poslova koje obavlja uime i za račun Vlade FBiH, saopćeno je iz Ureda za Odnose s javnošću Vlade FBiH.


FZZZ nije bio ekonomičan pri trošenju budžetskih sredstava - Akta.ba\n16.10.2018. 13:41 / Izvor: Akta.ba\nUred za reviziju institucija BiH uradio je reviziju Federalnog zavoda za zapošljavanje za 2017. godinu gdje je uočio više nepravilnosti, te dao mišljenje s rezervom.\nKako navode Revizori kod Federalnog zavoda za zapošljavanje ne može se potvrditi iskazano stanje sumnjivih i spornih potraživanja u finansijskim izvještajima na dan 31.12.2017. godine u iznosu od 14.214.345 KM jer nije izvršeno usaglašavanje istih sa stvarnim stanjem, što nije u skladu sa članom 28. Zakona o računovodstvu i reviziji u FBiH.\nNavode, kako Zavod nije poduzeo odgovarajuće aktivnosti kako bi ista bila naplaćena ili otpisana u većem obimu, što nije u skladu sa članom 46. Zakona o budžetima u FBiH.\n"Dospjele kamate po osnovu potraživanja za nenaplaćenu glavnicu, za date komisione kredite u ranijem periodu, nisu evidentirane u Glavnoj knjizi. Također, knjigovodstveno stanje potraživanja po osnovu dospjele a nenaplaćene glavnice za ove kredite, nije usaglašeno sa iskazanim stanjem u izvještajima banaka komisionara za iznos od najmanje 137.433 KM, zbog čega se ne mogu potvrditi iskazana dugoročna potraživanja u iznosu od 22.768.084 KM", navode revizori.\nPropusti su pravljeni i prilikom provođenja Zakonom o pravima demobilisanih branilaca i članova njihovih porodica, koji je bio u primjeni od 01.01.2007. do 01.05.2010. godine, a po kojem je nezaposlenim demobilisanim borcima je utvrđeno pravo na naknadu za vrijeme nezaposlenosti, zavisno od vremena provedenog u oružanim snagama, u trajanju od jedne godine, dvije i tri godine, po osnovu kojeg su kantonalne službe za zapošljavanje izdavale rješenja o utvrđivanju prava na navedenu naknadu u fiksnom iznosu za cijeli period trajanja prava, i to "u iznosu od 25 % od prosječne plaće u Federaciji iz prethodne godine" (u odnosu na datum izdavanja rješenja).\nDalje navode, kako su punomoćnici demobilisanih boraca pokrenuli tužbe protiv Federalnog zavoda kao drugostepenog organa pred Vrhovnim sudom FBiH, a istima traže usklađivanje naknada u upravnom postupku, što se i dalje nalazi u fazi rješavanja (nijedan predmet nije meritorno riješen).\nPrema posljednjim podacima Federalnog zavoda, ukoliko se navedeni problem ne riješi, procjena ukupno potrebnih sredstava za eventualno usklađivanje utvrđenih naknada demobilisanim borcima iznosi 97.772.624 KM.\nNavode, kako su zaključeni a nerealizovani ugovori za provođenje mjera aktivne politike zapošljavanja u iznosu od 14.412.824 KM preneseni na realizaciju u narednu 2018. godinu. Iako su za navedene namjene u Finansijskom planu za 2017. godinu bila osigurana sredstva u iznosu od 29.930.000 KM.\n"Prenošenje ugovora na realizaciju u naredni period je uticalo na smanjenje efekata zapošljavanja, što nije u skladu sa članom 4. Zakona o budžetima u FBiH", navode revizori, dalje navodeći kako Zavod nije poduzeo adekvatne aktivnosti da se, do isteka ugovorenog perioda, u svim kantonalnim službama za zapošljavanje implementira Jedinstveni informacioni sistem u oblasti zapošljavanja. Za funkcionisanje istog u 2017. godini su utrošena sredstva u iznosu od 600.457 KM, od čega se 319.396 KM odnosi na troškove tekućeg održavanja licenci, a 281.061 KM na plaćene obaveze po ranije potpisanim ugovorima za uvođenje istog, što nije u skladu sa članom 4. Zakona o budžetima u FBiH, u dijelu koji se odnosi na efikasno i ekonomično trošenje sredstava .\nNavode i kako prilikom provođenja postupka javne nabavke radnih stanica - računara, laptopa i tableta u vrijednosti od 499.539 KM se ne može potvrditi da je osigurana pravična i aktivna konkurencija, što nije u skladu sa Zakonom o javnim nabavkama.


Jovana V. Milić: Srpkinja sa prestižnog švajcarskog instituta dobitnica nagrade Zeleni talenti\nTokom istraživačkog rada (slika: Adolphe Merkle Institut švajcarski Univerzitet Fribourg)\nJovana V. Milić, iz Petrovca na Mlavi, jedna je od 25 mladih istraživača u svetu koji su izabrani na takmičenju Zeleni talenti (Green talents) nemačkog Ministarstva obrazovanja i istraživanja, zbog svog doprinosa održivom razvoju. Nagradu je dobila zbog svog rada na inovativnim solarnim materijalima, ali ne u Srbiji, jer je trenutno vođa istraživačke grupe na Adolphe Merkle Institutu, na švajcarskom Univerzitetu Fribourg.\nU intervjuu za Balkan Green Energy News dr Jovana V. Milić govori o svom pionirskom radu na hibridnim organsko-neorganskim fotonaponskim materijalima, putu od Petrovca na Mlavi do vrhunskih instituta u Švajcarskoj, kao i kakvu dobrobit solarna energija može da donese čovečanstvu.\nNa pitanja koliko joj znači nagrada nemačkog ministarstva koja se dodeljuje već 11 godina, i dosad je među laureatima bila samo još jedna osoba iz Srbije, Jovana kaže da se nagrada dodeljuje mladim istraživačima širom sveta zbog visokog potencijala i inovativnog doprinosa održivom razvoju.\n„Značajna je jer priznaje moja istraživanja u obnovljivoj energiji, kao i naučno-istraživačke aktivnosti, čime pruža mogućnost za dalji razvoj i širi uticaj, istovremeno doprinoseći dugoročnoj održivosti na globalnom nivou“, kaže Jovana.\nOd požarevačke gimnazije do rada na prestižnom institutu u Švajcarskoj\nOsnovnu školu završila je u Petrovcu na Mlavi, u požarevačkoj gimnaziji bila je đak generacije, a na Hemijskom fakultetu u Beogradu student generacije (Biografija). Tokom studija, učestvovala je u nekoliko istraživačkih projekata, između ostalog i na univerzitetu u Hjustonu.\nKao učesnik programa Istraživačke stanice Petnica, uvidela je, kako kaže, da su njena naučna interesovanja interdisciplinarna, naročito u domenu fizičke hemije.\nRad sa pionirima nove generacije solarnih ćelija\nMaster i doktorske studije završila je na univerzitetu ETH u Cirihu, a posle odbrane doktorata 2017, imala je priliku da održi predavanje o svom radu na konferenciji posvećenoj dobitnicima Nobelove nagrade za hemiju u Groningenu na temu „molekulskih mašina“.\nTokom boravka u Istraživačkoj stanici Petnica\nPostdoktorsko istraživanje nastavila je na Švajcarskom federalnom institutu za tehnologiju u Lozani (Swiss Federal Institute of Technology in Lausanne – EPFL) u grupi pionira nove generacije solarnih ćelija, koju vodi profesor Michael Graetzel.\n„Tokom tri godine rada, doprinela sam razvoju novih hibridnih materijala za solarne ćelije“, kaže Jovana, koja je i dalje mentor studentima na EPFL-u. Njen uspeh nagrađen je prestižnim priznanjima, kao što su nagrada za „LidereBudućnosti“ (CAS Future Leaders 2019) i odabrani element (Db) na Periodnom sistemu mladih hemičara (Periodic Table of Younger Chemists) Internacionalne unije za čistu i primenjenu hemiju (IUPAC).\nOd septembra 2020. je vođa istraživačke grupe sa fokusom na inovativne supramolekulske materijale za proizvodnju energije i održivi razvoj, na Adolphe Merkle Institutu, koji je istraživački centar specijalizovan u domenu nanotehnologija, naročito materijala inspirisanih prirodom.\nTakođe je i delegat Švajcarske i vođa tima u Evropskoj mreži mladih hemičara (European Young Chemists’ Network), kao i aktivni član Internacionalne mreže mladih hemičara (International Younger Chemists Network) posvećene inicijativama koje pružaju podršku mladim naučnicima širom sveta, kao što je projekat ChemVoices.\nNjena kratka biografija sa više informacija je nedavno objavljenja u ACS Energy Letters „Women Scientists at the Forefront of Energy Research“.\nPoboljšanje performansi hibridnih fotonaponskih materijala\nTokom prezentacije istraživačkog rada na internacionalnim konferencijama (slika: Američki Univerzitet u Bejrutu)\nNova klasa hibridnih organsko-neorganskih fotonaponskih materijala pojavila se protekle decenije kao jedna od vodećih tehnologija u fotovoltaici sa izvanrednim performansama. Međutim, kako kaže Jovana, ovi materijali pokazuju nestabilnost tokom rada u zavisnosti od uslova u okruženju (vazduh, vlaga, napon, svetlost), što onemogućava njihovu praktičnu primenu.\n„Moje istraživanje doprinosi rešavanju izazova povezanih sa njihovom nestabilnošću korišćenjem jedinstvenog supramolekularnog pristupa koji oponaša neke od postupaka za kontrolu funkcija materijala u prirodi“, ističe Jovana.\nOvaj svestrani pristup može da poboljša stabilnost bez ugrožavanja fotonaponskih performansi, zbog čega predstavlja važan korak ka održivim tehnologijama zasnovanim na hibridnim materijalima (hybrid perovskites), kao i drugim nanotehnologijama.\nNagrada pruža jedinstvenu priliku da razmenim znanje i iskustvo sa istaknutim stručnjacima u Nemačkoj i drugim zemljama\nZahvalna sam na nagradi koja pruža jedinstvenu priliku da razmenim znanje i iskustvo sa istaknutim stručnjacima u Nemačkoj i drugim zemljama. Očekujem da će ovaj program ponuditi širu perspektivu u naporima za održivost, istovremeno jačajući interdisciplinarnu saradnju globalne zajednice mladih talenata, stručnjaka i uticajnih ličnosti. Sve ovo pruža više nade u održivu budućnost kojoj svim snagama želim da doprinesem!\nSolarna energija ima potencijal da transformiše život ljudi\nKao istaknuti mladi naučnik za održivi razvoj i predstavnik odbora Evropske mreže mladih hemičara tokom diskusije sa predstavnicima Evropske komisije u Briselu (slika: European Research & Innovation Days)\nJovana kaže da solarna energija ima potencijal da transformiše život ljudi širom sveta pružajući izuzetno pristupačan i obnovljiv izvor energije. Fotonaponske tehnologije time doprinose suzbijanju upotrebe fosilnih goriva koja su duboko uticala na klimatske promene.\n„U tom cilju, ubrzanje razvoja ka isplativijim i svestranijim fotonaponskim tehnologijama, kao i njihova integracija u različite aspekte našeg društva – od solarnih ćelija na krovovima zgrada i pametnih prozora do uređaja koji se samostalno napajaju – može biti prava transformacija”, ističe Jovana.\nMeđutim, dodaje, potrebno je više inovacija kako bi ove tehnologije postale zaista održive i dobro integrisane u naše društvo.\nTo uključuje interdisciplinarnu saradnju u oblastima hemije, fizike, inžinjerskih i nauka o materijalima, što je u osnovi mojih naučnih interesovanja, i pruža dodatnu motivaciju, ističe ona.\nTagovi: solarna energija\nPočetna » Intervju » Jovana V. Milić: Srpkinja sa prestižnog švajcarskog instituta dobitnica nagrade Zeleni talenti\nMiroslava Djajić / 07.02.2021.\nSvaka čast treba podržati sve mlade naučnike istraživače novih tehnoligija, posebno onih koji se tiču energetskih sistema!\n15 октобра 2021 - Zdravstveni eksperti pozivaju donosioce odluka da zaštite zdravlje miliona ljudi i ulože dodatne napore kako bi smanjili zagađenje vazduha.\nGrađani Zapadnog Balkana uz pomoć GEFF programa napravili važan korak u ozelenjavanju stambenog sektora\n27 септембра 2021 - Zahvaljujući Kreditnoj liniji za zeleno finansiranje za Zapadni Balkan (WB GEFF) građani regiona napravili su prve korake u unapređenju energetske efikasnosti u svojim domovima.\nVetroelektrane su najmoćnija sila za dekarbonizaciju u EU\n18 септембра 2021 - Kompanije što troše mnogo energije vide da je ona iz obnovljivih izvora najjeftinija i sada mnogo pouzdanija, kaže Giles Dickson iz organizacije WindEurope


Potpredsednik košarkaškog kluba Partizan Miroslav Berić podneo je danas neopozivu ostavku na tu funkciju.\nBerić je najavio da će obavljati sve poslove “kao i do sada” dok se predsednik Nikola Peković ne vrati iz SAD, ali nije objasnio šta ga je navelo na taj korak.\n“Žao mi je što je do toga došlo, posebno u ovom trenutku, kada se klub konsolidovao i ostvario značajan napredak u igri i rezultatima. Kako smatram da nisam uradio ništa loše i da nemam čega da se stidim, nisam više u mogućnosti da radim na način koji mislim da odgovara interesima kluba. Ne slažem se da postoji odgovornost rukovodstva kluba u odnosu na bilo šta osim na stanje u klubu i klupske rezultate”, napisao je Berić u saopštenju.\nPretpostavlja da se da je Berićevo nezadovoljstvo izazvano javnom kritikom premijera Srbije Aleksandra Vučića, koji je ove nedelje javno rekao da je ljut što uprava Partizana nije navijačima objavila koliko im vlada pomaže.\nDan kasnije, Partizan je objavio saopštenje u kome je javno zahvalio Vučiću na pomoći i pozvao nabijače da ne skandiraju protiv njega. Nezvanično se moglo čuti da je Berića pogodila ta kritika, jer ne veruje da je uradio bilo šta da zasluži takav istup premijera, od kada je preuzeo funkciju početkom septembra.\n“Odbijam bilo kakve spekulacije vezane za nekakvo lično nezadovoljstvo stanjem, rezultatima i pozicijom Partizana, navedene u nekim listovima. U datim okolnostima, kad smo se borili da izbegnemo gašenje kluba, zadovoljan sam postignutim. Osim toga, verujem da je u odnosu na ta pitanja pre svega merodavan sud navijača, koji vole klub i koji su mu privrženi”, naveo je Berić.\nNekadašnji reprezentativac, osvajač svetskog i evropskog zlata, kao i olimpijskog srebra, rekao je da mu je krivo što se ovo dešava.\n“Nesrećan sam zbog ovoga što se sada dogadja. Voleo bih da oni koji su privrženi Partizanu sad u još većoj meri (ako je to uopše moguće) podrže klub, tim i trenere da postignu još bolje rezultate, uprkos velikim problemima. Zahvaljujem se Nikoli Pekoviću na poverenju koje mi je ukazano i svim saradnicima u klubu na saradnji”, naveo je Berić.\nOn je 14. marta u Barseloni trebalo da ima sastanak sa upravom Evrolige.\n“U Partizanu ću do povratka Nikole Pekovića iz SAD obavljati sve poslove kao i do sada, uradiću sve ono što je dogovoreno i održati sve važne sastanke koji su dogovoreni, osim ukoliko klub ne odluči drugačije. Razume se da ću, bez obzira na ostavku, pomoću klubu kada god je potrebno. Moj odnos prema Partizanu nije i nikada neće biti vezan za bilo kakvu funkciju”, naveo je Berić.


NBS – Page 5 – Bankar.rs\nZašto je dinar tražen u regionu\nMarch 6, 2018\tNBS, SLIDER, SVE VESTI\nSrpski dinar je sve traženiji u okruženju, pokazuju podaci Narodne banke Srbije. U zemljama regiona je konvertibilan već 16 godina, ali zbog tražnje za srpskim hartijama od vrednosti, naša valuta je stabilna.\nNBS: Uspešno okončan stendbaj aranžman sa MMF-om\nFebruary 22, 2018\tNBS, SLIDER, SVE VESTI\nTrogodišnji stendbaj aranžman koji je Međunarodni monetarni fond (MMF) odobrio Srbiji 23. februara 2015. godine, u iznosu od 935,4 miliona specijalnih prava vučenja (oko 1,2 milijarde evra), danas je uspešno okončan, saopštila je Narodna banka Srbije (NBS).\nFebruary 17, 2018\tNBS, SVE VESTI\nZvanični srednji kurs dinara će u ponedeljak, 19. februara, iznositi 118,2562 dinara za evro, što je neznatna promena u odnosu na danas i nova rekordna vrednost srpske valute prema moneti evrozone u ovoj godini.\nTabaković: Banke imaju pravo da naplaćuju obradu kredita\nFebruary 15, 2018\tNBS, SLIDER, SVE VESTI\nGuvernerka Narodne banke Srbije Jorgovanka Tabaković rekla je da poslovne banke, pored kamate, imaju pravo da naplate građanima troškove obrade kredita, ali da moraju da u ugovoru jasno navedu taj trošak.\nDevizne rezerve Srbije: U januaru 9,6 milijardi evra\nFebruary 13, 2018\tNBS, SLIDER, SVE VESTI\nDevizne rezerve Narodne banke Srbije (NBS) iznosile su na kraju januara 2018. godine 9,64 milijarde evra, što je za 314 miliona manje nego u decembru, prema preliminarnim podacima NBS.\nOdluke Narodne banke sporne jer za njih nema argumentovanog objašnjenja\nFebruary 11, 2018\tNBS, SLIDER, SVE VESTI\nNarodna banka Srbije nedavno je povukla prethodno datu saglasnost Aik banci za preuzimanje 100 odsto akcija slovenačke Gorenjske banke, a da za takav potez do danas nije dala konkretne podatke.\nNBS: Kamata miruje, inflacija u granicama cilja još 2 godine\nFebruary 9, 2018\tNBS, SLIDER, SVE VESTI\nIzvršni odbor Narodne banke Srbije odlučio je da referentnu kamatnu stopu zadrži na nivou od 3,5 odsto, saopštila je NBS.\nNBS će praviti srebrne i zlatne kovanice sa likom Nikole Tesle\nFebruary 5, 2018\tNBS, SLIDER, SVE VESTI\nGuverner Narodne banke Srbije Jorgovanka Tabaković i predsednik kompanije „Miš internešenal“ Robert Miš potpisali su okvirni sporazum kojim se uspostavlja poslovna saradnja na polju numizmatike, a rezultat će biti izrada numizmatičkog novca s likom Nikole Tesle.\nSve je spremno za preuzimanje RTB-a, prioritet novi rudnici\nSaša Mlađenović – finansijski direktor godine...\nNiče jedna od najvećih investicija u Srbiji v...\nSrbija izgubila dve arbitraže, plaća 50 milio...\nPlate programera u Srbiji se duplirale za god...\nOd danas primena pravilnika o evidenciji stva...


Kriza u bh. košarci: Otkazano prvo kolo Lige 12\nPrvo kolo nove sezone košarkaškog prvenstva Bosne i Hercegovine, koje se trebalo igrati sutra, otkazano je zbog velike krize na relaciji Košarkaški savez Republike Srpske – Košarkaški savez Bosne i Hercegovine.\nKomesar takmičenja Božo Bošnjak izjavio je za Agenciju Fena da su Mladost iz Mrkonjić Grada i Vihor iz Bratunca sinoć tražili otkazivanje utakmica prvog kola, za šta su dobili saglasnost Zrinjskog i Kaknja protiv kojih se sastaju na početku takmičenja.\n“Mislim da je njihov zahtjev opravdan zbog situacije s Košarkaškim savezom Republike Srpske. Stvari će se izdefinisati na skupštini Saveza, a prvo kolo Lige 12 će se igrati 21. oktobra – s njima ili bez njih”, rekao je Bošnjak.\nProblemi su počeli kada je Igokei, standardnom učesniku ABA lige, naloženo da mora igrati ligaški dio takmičenja.\nČelnici Igokee su to odbili, a potom zaprijetili da neće igrati ni završnicu takmičenja. Naglasili su da nijedan klub iz Bosne i Hercegovine koji je učestvovao u ABA ligi, nije igrao u početnoj fazi domaćeg prvenstva.\nKošarkaški savez Republike Srpske podržao je čelnike kluba iz Aleksandrovca – klubovi iz Republike Srpske su zamrznuli svoj status u Savezu, a to su učinili i članovi Upravnog odbora Košarkaškog saveza Bosne i Hercegovine iz tog entiteta.\nU prvom kolu Lige 12, koje je trebalo biti odigrano sutra, trebali su se sastati Bratunac – Kakanj, Spars – Gradina, Široki – Vogošća, Mladost – Zrinjski, Sloboda – Bosna i Student – Igokea, prenosi BHRT.\nkošarka košarkaški teren\nFernando Torres saopštio je tužnu vijest preko Twittera\nPjanić italijanskim novinarima otkrio gdje će igrati iduće sezone


Kurs računovodstva – ovladajte praćenjem novčanih tokova - Ozonpress :: internet portal\nTag: novčani, računovodstvo, tokovi\nNovac je jedan od osnovnih elemenata svakog biznisa i računovodstvena kategorija koja je njen osnov. Predstavlja izvor za ulaganja, kupovinu, štednju, donaciju i u poslovnim tokovima novac je prosto neizostavan. Online kurs računovodstva pruža šansu da se steknu potrebna praktična znanja i veštine neophodne za praćenje stanja sredstava i izvora sredstava, a među tim kategorijama nalaze se i novčana sredstva. Ono što je jednostavno za razumevanje, jeste da novčana sredstva rastu kada dobijamo uplate, a smanjuju se kada vršimo plaćanja.\nKurs računovodstva omogućava da se novac shvati kao računovodstvena pozicija aktive bilansa stanja, u okviru obrtnih sredstava. Novac se nalazi u bilansu stanja jer je to tabelaran pregled svih sredstava i izvora sredstava, podeljen na aktivu i pasivu. Pozicioniran je u aktivi iz razloga što predstavlja sredstva preduzeća, a u obrtna sredstva jer se „obrne“ više puta tokom godine, odnosno troši, pa zatim povećava, pa opet troši i tako nekada i mnogo puta tokom dana. Kurs knjigovodstva koji organizuje KGB akademija osmišljen je da kod polaznika razvije razumevanje stručnih pojmova, termina i pravila evidentiranja, gde i novac ima bitnu ulogu.\nNovčana sredstva nalaze se u više oblika u okviru preduzeća\nKurs računovodstva afirmiše polaznike da savladaju tehnike praćenja kretanja, stanje i izvođenje salda na poziciji novčanih sredstava. Da bi se to naučilo bez greške, bitno je prvenstveno razlikovati vrste novčanih sredstava, odnosno oblike u kojima se javljaju u preduzeću. Naime, postoje novčana sredstva u blagajni, odnosno gotovini, zatim novčana sredstva na tekućim računima, kao i u obliku hartija od vrednosti. Novčana sredstva u blagajni obuhvataju raspoložive apoene koji se koriste kada se zaposleni šalje na službeno putovanje, plaćanje pošiljki i druge hitnije potrebe.\nRačunovodstvo se u velikoj meri bavi novčanim sredstvima na tekućem računu, odnosno depozitima po viđenju. Postoje osnovni i prelazni računi, na koje se prema potrebi prebacuju sredstva. Prelazni računi se koriste najčešće za plaćanja u inostranstvu, privremeno rezervisanje novca za buduće namene i slično. Hartije od vrednosti obuhvataju novac u obliku čekova, menica, blagajničkih zapisa i obveznica, koji se nakon isteka roka dospeća konvertuju u čist novčani oblik.\nRaspoloživost novčanih sredstava pokazatelj je funkcionisanja preduzeća\nSvako preduzeće funkcioniše jednim delom zahvaljujući i novčanim sredstvima. Bez obzira na oblik i visinu, raspoloživost novca osnov je izvršavanja svih plaćanja. Kurs računovodstva online omogućava da se nauči pravilno evidentiranje kretanja novčanih sredstava – plaćanja i naplate. Dobijanjem profesionalnog sertifikata pruža se prilika za stručno bavljenje knjigovodstvom, u kojem tokovi novca imaju značajno mesto. Knjiženje, odnosno beleženje promena u vezi sa novcem vrši se u dnevniku i glavnoj knjizi.\nKurs računovodstva obezbeđuje savladavanje načina praćenja novca. Nivo raspoloživih sredstava dobija se uvidom u stanje na računima i u blagajni, što se efikasno proverava u softverskom programu. Pored toga, aplikacija elektronskog plaćanja višestruko je korisna i savršena za efikasno plaćanje računa i drugih obaveza, kao i uvid u dostupna novčana sredstva. Sve to, omogućava svakodnevno nesmetano funkcionisanje preduzeća i praćenje naplate potraživanja od kupaca, plaćanje obaveza prema dobavljačima, za zarade, zatim troškova i mnogo toga drugog.\nUkoliko i vi želite da ovladatate tehnikom praćenja novčanih tokova, razumete način funkcionisanja poslovnih knjiga i evidentiranja svih događaja, KGB akademija organizuje kvalitetan i detaljan kurs računovodstva online putem. Prijavite se i budite naši polaznici na grupnim ili individualnim obukama.\nhi hi hi 15/04/2021 u 09:47 Odgovorite\nda kurs organizuje CIA pa da se upisem,\nali posto je KGB, ipak necu


Dačić: Na beogradske izbore ili sami ili sa SNS-om\nNovosti\t10.01.2018 21:38\nPredsednik SPS Ivica Dačić izjavio je danas da ta stranka ostaje pri odluci donetoj na sednici glavnog odbora da na beogradskim izborima nastupi ili na jednoj listi zajedno sa SNS-om, ili samostalno sa Jedinstvenom Srbijom\nPredsednik SPS Ivica Dačić izjavio je danas da ta stranka ostaje pri odluci donetoj na sednici glavnog odbora da na beogradskim izborima nastupi ili na jednoj listi zajedno sa SNS-om, ili samostalno sa Jedinstvenom Srbijom u kom slučaju bi njihov kandidat za gradonačelnika bio Aleksandar Antić.\n"To su opcije o kojima trenutno razgovaramo i razmišljamo", rekao je Dacicć i istakao da u obe varijnate očekuje dobar rezultat i dovoljan broj mandata sa SNS koji će omogućiti većinu u gradskoj skupštini, te dodao da je SPS spremna za beogradske izbore i gde god još budu izbori u Srbiji.\nGovoreći o eventulanim vanrednim paralmentarnim izborima, Dačić je ponovio da on nema ništa protv njihovog održavanja, ali i podsetio na stav predsednika Srbije i SNS Aleksandra Vučića.\n"Kako ste čuli od predsednika Republike - pošto neće biti parlamentarnih izbora, da ne govorimo o toj temi", rekao je Dačić uoči Izborne konferencije Foruma žena SPS Beograda.\nPROČITAJTE JOŠ: Od Trampa stiglo pet pozivnica za molitveni doručak\nUpitan da li očekuje da Predsedništvo SNS, na današnjoj sednici, promeni odluku o vanrednim parlamentarnim izborima i "eventualno preglasa predsednika", Dačić je odgovorio: "Molim vas da postavljate ozbiljna pitanja...ali ja nemam ništa protiv".\n"Obično je bilo obrnuto, obično je Vučić bio za vanredne izbore, a ja za redovne, ja sam sad za vanredne između ostalog i zbog toga što smo stalno suočeni sa najavom određenih opozicionih stranaka da će sada da padne vlast, da će doći do nekog velikog poraza, da su oni nove snage, iako svi znamo da nije reč o novim snagama, već zeljom za povratak na vlast", rekao je predsednik SPS.\nKako je rekao, ako se već želi ozbiljna politička borba, onda on nema ništa protiv da imamo vanredne parlamentarne i podržao bi odluku da se oni održe.\n"Ali, predsednik Republike i najveće stranke predlaže takvu odluku i ne verujem da će je organi stranke promeniti", rekao je Dačić i dodao da socijalisti još iz vremena Tita imaju parolu "Ništa nas ne sme iznenaditi", te ponovio da su socijalisti spremni za izbore u svakom momentu.\nNa pitanje šta je bilo sa "pričama" o koaliciji SPS i SRS na beogradskim izborima, Dačić je rekao da on nije pričao te priče, već da se to pisalo u novinama.\nJedno su, kaže, bili izbori u Mionici, na kojima su nastupali sa radikalima, dok izbori u Beogradu nisu "obični lokalni izbori", i ističe da, pošto je Glavni odbor doneo svoju odluku, o drugim opcijama nije ni razgovarano.\n"Takva mogućnost, o kojoj se više pisalo u medijima, nego što je realna, dočekana je na nož od svih opozicionih političkih subjekata koji sada pokušavaju da prebace istorijsku lupu sa vremena njihove vlasti na neko prethodno vreme, da se ne govori o propasti Jeremića, Đilasa, Jankovića, Šutanovca, Tadića... nego se sad vraćamo na neku, kako oni kažu, crveno-crnu koaliciju... ", rekao je Dačić.


MILORAD DODIK ODBRUSIO NATO-u: Neću ništa podržati | Glasnacije.rs\nMILORAD DODIK ODBRUSIO NATO-u: Neću ništa podržati\nPovodom najava da će BiH dobiti ponudu za Akcioni plan za članstvo u NATO-u, predsedavajući Predsedništva Bosne i Hercegovine Milorad Dodik izjavio je da neće podržati ništa što se tiče te vojne alijanse i da će se pridržavati rezolucije Narodne skupštine Republike Srpske o vojnoj neutralnosti.\nDodik je to rekao povodom najave da će NATO odobriti godišnji nacionalni program za BiH, što praktično znači aktivaciju Akcionog plana za članstvo te zemlje u NATO-u (MAP), podseća „Dnevni avaz“.\n„Ja ću se pridržavati rezolucije Parlamenta Republike Srpske o vojnoj neutralnosti. Sve izvan toga, s moje strane, neće biti podržano“, rekao je Dodik na konferenciji za novinare u Istočnom Sarajevu, prenosi Tanjug.\n„NATO je ozbiljna organizacija, a kao i sva međunarodna politika u BiH ovde, bila je, nažalost, po sistemu ’ako prođe, prođe‘. Mi smo jasno iskazali svoj stav o NATO-u kroz politički konsenzus svih partija u RS. Ja nemam druge politike osim politike Narodne skupštine i vladajuće strukture u RS“, naglasio je Dodik.\nGeneralni sekretar NATO-a Jens Stoltenberg je ranije izjavio da očekuje da ministri inostranih poslova Severnoatlantskog saveza na ministarskom sastanku u sredu odobre BiH da pošalje prvi godišnji program za početak primene Akcionog plana za članstvo u NATO-u.\n„Moramo sačekati i videti da li će vlasti BiH iskoristiti priliku. BiH već ima MAP, sada samo pokazujemo da smo spremni da prihvatimo njihov godišnji program, a oni će doneti odluku da li će to uraditi“, izjavio je Stoltenberg.


Protest bivših zaposlenih u PIK-u „Bečej“: Očekuju otpremnine od države\nNakon četiri godine stečaja i rešenja suda o bankrotu PIK-a „Bečej“ u maju prošle godine, kombinat je sredinom decembra na javnoj licitaciji prodat „MK grupi“ Miodraga Kostića za 45,5 miliona evra. Krajem prošle godine svi zaposleni nekadašnjeg giganta ostali su bez posla i upućeni su na evidenciju Nacionalne službe za zapošljavanje. Od tada deo zaposlenih je ponovo primljen u kombinat, reč je o 650 ljudi.\nRadnici su krajem januara počeli da se okupljaju ispred opštinske zgrade, tražeći pomoć od opštine i države, koja im je, kako kažu, obećana. Sedamdesetak radnika svakodnevno je tražilo da im se obrati predsednik opštine i da im pruži odgovore.\nInače, novi vlasnik kombinata nema obaveza iz oblasti socijalne zaštite, jer je kupio samo imovinu.\nNa pitanje novinara da kažu šta tačno zahtevaju, bivši radnici PIK-a rekli su da nemaju određene zahteve, već da se osećaju prevarenim i da očekuju pomoć koju su im obećali njihovi predstavnici sindikata, a to je, kako su rekli, dogovoreno na sastanku u Vladi Srbije, kojem su prisustvovali njihovi sindikalisti, novi vlasnici iz „MK grupe“ i predstavnik lokalne samouprave.\nNekadašnji predsednik nekadašnjeg sindikata „Nezavisnost“ u PIK-u Aleksandar Pešić je rekao da bivši radnici „ne terete“ novog vlasnika kombinata, „MK grupu“ ni za šta, „jer je ona, u skladu s zakonskim odredbama preuzela kompaniju bez obaveza prema zaposlenima. Od njih nismo dobili nikakva obećanja. Ali, od vlade jesmo. Žalosno je da u stečaju, primera radi, jedna svinja i jedna krava vrede više od majke s troje dece. Od 13.000 dinara sa biroa za nezaposlene ne može se preživeti“, rekao je Pešić.\nO tome šta će biti sa nekadašnjim zaposlenima u PIK-u predsednik opštine Vuk Radojević je rekao da se na sastanku u Vladi Srbije opština obavezala da će uz pomoć države preuzeti brigu o onima koji su ostali bez posla.\n„Nakon prve privatizacije, kada je kombinat prodat kompaniji ’Irva investicije’ (i investicionom fondu sa Britanskih Devičanskim Ostrva; prim. nov.) zaposleni su prodali svoje akcije novom vlasniku i tu je prestala svaka obaveza države po pitanju socijalne zaštite, odnosno što se otpremnina tiče. Nakon druge privatizacije, koja je obavljena iz bankrota, novi vlasnik je rekao da će oko 650 radnika biti dovoljno za nastavak rada u novom preduzeću. Najveći problem je što je stečajni upravnik 28. decembra, bez ičijeg znanja u lokalnoj samoupravi podelio otkaze svim zaposlenima. Sada se čeka sistematizacija radnih mesta, da bi grad uz pomoć države mogao da pomogne svima koji će ostati bez posla. Sredstva za tu namenu obezbedila je vlada i odmah po okončanju sistematizacije moći će da se raspodele“, rekao je Radojević, a prenelo je više medija.\nOvaj veliki socijalni problem za celu opštinu sada čeka svoj epilog. Međutim, neobičan presedan predstavlja odluka Vlade Republike Srbije da preuzme obaveze socijalnog programa u privatnoj kompaniji.\nPodsetimo, PIK „Bečej“ je privatizovan sa dugom od oko 18 miliona evra. Nakon raskida privatizacije i proglašenja stečaja, koji se završio bankrotom, dug je narastao na preko 80 miliona evra.\nDo zaključenja ovog broja novina nismo uspeli da stupimo u kontakt sa bivšim stečajnim upravnikom Pavelom Severinjijem, kao ni sa novim direktorom, Petrom Pješčićem, da dobijemo odgovore na pitanja koliko radnika i kada će biti vraćeni na posao i na koji način su zaposleni otpušteni krajem decembra prošle godine. Ostalo je još mnogo pitanja bez odgovora, a to su između ostalih da li je aktuelni vlasnik PIK-a potpisao bilo kakav dokument o tome da li će ljude vraćati na posao, da li će oni potpisivati ugovore na određeno vreme ili na neodređeno, šta će biti sa tim radnicima, ako se u toku njihovog ugovora završi sistematizacija a njima prestane radni odnos, da li će i oni imati pravo na obećanu otpremninu, da li će, na primer, „MK grupa“ svoje potrebe za radnom snagom popuniti ljudima sa evidencije Nacionalne službe za zapošljavanje i po tom osnovu ostvariti zakonske benefite, da li postoji neki dogovoreni vremenski okvir do kada se mora razrešiti ova situacija?\nNema odgovora ni na pitanje koje je ministarstvo obezbedilo novac za navodne otpremnine i od koga je uzet taj novac?\nDo današnjeg epiloga priče o nekadašnjem gigantu dovelo je pre svega bežanje od restrukturiranja kombinata, smanjenja broja zaposlenih i modernizacije u skladu sa potrebama tržišta, potom i loša privatizacija i postprivatizaciona dešavanja.\nNajzad, PIK je prouzrokovao godinama „predosećane“ socijalne probleme. Stiče se utisak da na okupljanjima ispred gradske kuće učestvuju samo radnici kojima je posao u kombinatu bio jedini izvor prihoda. Kako god se problem ovih ljudi razreši, ostaće velika gorčina i pitanje neke treće strane, odnosno velikog broja građana koji nikada nisu dobili bilo kakvu pomoć od države. Na kraju, samo po sebi nameće se kao zaključak i kao pitanje za državne organe: dokle će poreski obveznici da plaćaju nečiju bahatost i nemar i do kada će pojedina preduzeća biti pomagana i subvencionisana, a ostala ne?\nKada je hrana adut Srbije?\nUprkos tome što se stalno priča da je Vojvodina špajz Evrope itd, proizvođač hrane PIK „Bečej“ je u geografskom centru Vojvodine ipak bankrotirao.\nO hrani je govorio i predsednik „MK grupe“ – novi vlasnik PIK-a – Miodrag Kostić u intervjuu „Proizvodnja hrane glavni adut Srbije“ objavljenim u Nacionalnoj poslovnoj reviji u januaru.\nNa pitanje kako vidi srpsku poljoprivredu i njenu perspektivu, Kostić je odgovorio: „Činjenica je da se već duže vreme govori da su nam poljoprivreda i proizvodnja hrane glavni aduti i strateška grana razvoja, ali, zapravo, malo toga se radi da to i postanu. Poljoprivredu Srbije karakteriše proizvodnja koja je tehnološki na nižem nivou, što utiče i na ukupnu produkciju. Primera radi, Srbija ima najmanji izvoz u regionu (osim BiH i Rumunije). Makedonija ostvaruje dvostruko, a Hrvatska trostruko veći izvoz hrane po hektaru obradive površine iako su im potencijali neuporedivo manji od naših. Istovremeno, u Srbiji ima više stotina hiljada hektara zemljišta koje niko ne koristi, što je automatski godišnji manjak za državu od nečega od čega bi mogla da zaradi. Potrebno je zemlju dati onima koji znaju njome da upravljaju, a agrarnu politiku kreirati prevashodno u pravcu osposobljavanja vlasnika većinskih resursa da se nose sa budućim izazovima tržišta. Samo na taj način možemo obezbediti sopstvenu prehrambenu sigurnost i izbeći zavisnost u procesu brze globalizacije ukupnih ekonomskih odnosa. Pored toga, da bismo više izvozili neophodno je više investitora koji bi umesto pet proizvodili deset tona po hektaru kukuruza, koji bi doneli nove menadžerske metode, know-how pristup i savremene tehnologije“.\nŠta planira generalni direktor?\nNedavno postavljeni generalni direktor PIK-a „Bečej“ Petar Pješčić dao je izjavu samo za RTV, kada je naveo da novi menadžment ima mnogo posla.\n„Treba dovesti nedostajuće stručnjake, podići produktivnost preostalih 650 radnika i modernizovati kombinat. Tendencija nam je da unapredimo rad svih postojećih jedinica i da ih podignemo na nivo ’MK grupe’. Želimo da svaku pojedinačno: Ratarstvo, Svinjarstvo, Semenarstvo, Doradu semena… sve ono što već imamo u svom portfoliju podignemo na nivo ’MK grupe’, a da one druge koje nemamo organizujemo tako da budu što uspešnije“, rekao je Pješčić.\nZa sada je pod znakom pitanja opstanak Ribnjaka, zbog previsoke cene zakupa od 300 evra po hektaru i održavanja dvorca Fantast oko kojeg još nema dogovora sa Maticom srpskom, navodi RTV.\nOtkad je „MK grupa“ preuzela gazdovanje PIK-om, u registru Agencije za privredne registre upisani su generalni direktor i direktori kombinata (do prodaje zakonski zastupnik kombinata bio je stečajni upravnik Pavel Severinji). Generalni direktor PIK-a je sada Petar Pješčić, a direktori su Radenko Spremić i Nemanja Vuković.\nViše iz ove kategorije « Podsetnik o PIK-u: Privatizacija uz aplauze\tOsnivanje lokalne akcione grupe: Sredstva iz IPA fondova »


Ombudsperson primecuje krsenje u opstinskom sudu u Lipljanu - Vesti - Avokati i Popullit\nOmbudsperson primecuje krsenje u opstinskom sudu u Lipljanu\nU junu 2006. godine, Ombudsperson Institucija je primila žalbu od jednog stanovnika grada Lipljan zbog prekomerne dužine postupka u izvršenju pravosnažne sudske presude iz 2001. godine. Prema presudi, na osnovu koje je opštinski sud u Lipljanu presudio u korist stranke, traži se povratak na posao žalioca, koja je nezakonito isterana sa radnog mesta matičara u skupštini opštine Lipljan.\nNakon razmatranja pomenutog slučaja i zasnivajući se na član 6 Evropske konvencije o ljudskim pravima, Ombudsperson je došao do zaključka da je prekršeno pravo žalioca na adekvatan sudski postupak imajući u vidu da je ne izvršenje pravosnažne sudske presude u suprotnosti sa principom održavanja adekvatnog sudskog postupka, dobrog upravljanja i poštovanjem ljudskih prava.\nZbog nespremnosti skupštine opštine Lipljan da izvrši sudsku odluku i ne izvršenje odluke od strane opštinskog suda u Lipljanu, Ombudsperson je konstatovao da ovaj slučaj transmetuje negativan utisak o nivou dobrog upravljanja opštinske administracije i principima zakonodavnosti i vladavine zakona. Imajući u vidu nemarnost u izvršenju pravosnažne sudske presude, Ombudsperson takođe primećuje da takvi procesi negativno utiću na spremnost građana da primene pravosnažne presude i ne služi povećanju i poboljšanju standarda o vladavini zakona kao i teško šteti ugledu suda, sudske odluke se ne izvršavanju godinama, stvaraju lošu sliku o upravljanju mestom i uveliko umanjuje poverenje građana u pravosudne mehanizme.\nRadi rešavanja gore pomenutog slučaja i izbegavanja gore pomenutih posledica, Ombudsperson je preporučio skupštini opštine Lipljan da preduzme mere radi izvršenja pravosnažne sudske presude time što će vratiti žalioca na ranije radno mesto.\nU slučaju da skupština opštine Lipljan nastavi sa odbijanjem izvršenja odluka suda, Ombudsperson je preporučio opštinskom sudu u Lipljanu da nastavi sa naporima i u skladu sa primenjivim zakonom izvrši presudu donetu od samog suda.


Šangajski zmajevi uzeli prvu pobedu u istoriji OW Lige – RUR Esports\nHome - eSports - Šangajski zmajevi uzeli prvu pobedu u istoriji OW Lige\nBy Sawovsky 23/02/2019\nKada u bilo kom takmičenju sezonu završite sa skorom 0-40 tokom čitave takmičarske godine, jasno je da to i više nego loše utiče na moral. U modernom svetu memeova, suđeno vam je da i vi postanete sprdnja barem u vašoj zajednici, ali kada je ta zajednica Overwatch Liga, igra koju igraju i prate na desetine miliona ljudi, onda to baš i teško da će biti neka “interna” stvar.\nZato verujemo da su se Shanghai Dragons osećali jako loše prošle godine kada su prvu sezonu OW Lige završili sa, malo je reći neslavnim skorom od 0-40.\nIsto tako, verujemo da sinoć nije postojao srećniji tim na svetu od Zmajeva iz Šangaja, jer su u drugom kolu druge sezone OW Lige zabeležili istorijski trenutak i uzeli prvu pobedu za svoj tim. Igrali su protiv Ustanika iz Bostona (Boston Uprising) i upravo je njihov bivši igraš, tenk Gamsu, koga su Zmajevi uzeli dve nedelje pred početak lige, bio jedan od ključnih ljudi u ovoj istorijskog pobedi.\nZmajevi su pobedili Ustanike sa ubedljivih 3-0, na mapama Ilios, King’s Row i Horizon Lunar Colony i tako slomili jednogodišnje prokletstvo.\nRezultat ove pobede su svakako mnogo ozbiljnije pripreme za novu sezonu, ali i značajne promene u rosteru tima, gde je dobar deo stare kineske garde oslobođen ugovora, i umesto njih doveden set korejskih igrača, ali i mlade nade iz kineskog Contenders tima KongDoo Panthera.\n📺: https://t.co/D6EpSP7fwO pic.twitter.com/yndIh5jVNS\n— MLG (@MLG) February 23, 2019


Nemačka od 2020. uvodi specijalnu vizu za esportiste › Made-in-Germany.rs\nNemačka na proleće 2020. godine zvanično uvodi specijalnu esports vizu, koja će svim esportistima van Evrope omogućiti olakšanu proceduru za dobijanje stalnog prebivališta, u skladu sa uslovima njihovih ugovora.\nNaime, u nemačkom gradu Kelnu je sedište kompanije ESL, jedne od najvećih esports kompanija u svetu, a ovaj grad je takođe prepoznatljiv i po najvećem CS:GO takmičenju, ESL One: Cologne, koji takođe nazivaju i ”Katedralom Counter Strike-a”, prenosi b92.\nJedna od najzaslužnijih za uvođenje esport viza je nemačka esports asocijacija, eSport-Bund Deutschland (ESBD) u kojoj kažu da će im vize omogućiti da zaposle trenere i igrače iz zemalja van Evropske Unije i tako im lakše pruže priliku da iskažu svoje kvalitete.\nESBD asocijacija se već neko vreme bori za prava esportista. Prošle godine su uspeli da omoguće ”kratkoročne vize”, ali su sada uspeli da zabeleže još veći uspeh. Kako kažu, „ovo je veliki korak za budućnost esporta, kako za Nemačku, tako i za sve one koji će sada imati priliku da se zaposle u nekim od najvećih kompanija.


Samoopredeljenje neće da odgovori na Tačijev zahtev\nIzvor: B92, 29.Mar.2020, 15:47 (ažurirano 02.Apr.2020.)\nPokret Samoopredeljenje saopštio je u nedelju da neće odgovoriti na zahtev predsednika privremenih kosovskih institucija Hašima Tačija.\nTačijev zahtev odnosi se na imenovanje novog mandatara iz te stranke koji bi mogao da formira vladu posle izglasavanja nepoverenja vladi Aljbina Kurtija.\n"Izjave Tačija govore da pokreće njegove neustavne i neuspešne napore. Prema Ustavu Kosova, pozivajući se na član 82. koji se odnosi na raspuštanje Skupštine, tačka >> Pročitaj celu vest na sajtu B92 << 2. kaže da predsednik raspušta skupštinu nakon uspešnog glasanja o nepoverenju", navodi se u saopštenju, prenosi prištinska Koha.\nU saopštenju se dodaje i da očekuju da se situcija nastala pojavom koronavirusa prevaziđe i da nakon toga predsednik odredi datum vanrednih izbora na Kosovu. Tači je ranije najavio je da će poslati poziv za novi mandat u ponedeljak.


EU utrostručuje sredstva za spasavanje migranata - Biznis i Finansije\nHome\tVestiPolitika i društvo\tEU utrostručuje sredstva za spasavanje migranata\nEU će ipak utrostručiti sredstva koja će ubuduće izdvajati za operacije traganja i spašavanja na Sredozemlju gde se utapa rekordan broj migranata koji beže od ratova i siromaštva na Bliskom istoku i u Africi. Sada će dakle za spašavanje migranata biti izdvajano oko devet miliona evra mesečno.\nOvu odluku je saopštila nemačka kancelarka Angela Merkel posle završetka hitnog sastanka zvaničnika Unije u Briselu zbog nedavne tragedije u kojoj je poginulo oko 900 migranata koji su se zaputili na Siciliju. Merkelova je tim povodom rekla: „Što se tiče Nemačke mogu da kažem da ako se pokaže da sredstva nisu dovoljna mi ćemo o tome ponovo razgovarati. Novac ovde ne sme biti problem.“\nEvropske vlasti takođe bi trebalo da se potrude da pronađu i unište brodove koje mogu upotrebljavati krijumčari ljudi, kao i da efikasnije procesuiraju vize i zahteve za azilom i da vraćaju osobe koji ne dobiju azil u svoje matične zemlje.